text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 11.4.2016
 COM(2016) 208 final
 2016/0111(NLE)
 Πρόταση
 ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
 σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά τα ποσοτικά όρια που εφαρμόζονται για την αγορά βουτύρου και αποκορυφωμένου γάλακτος σε σκόνη
 ΑΙΤΙΟΛΟΓΙΚΗ ΕΚΘΕΣΗ
 1.ΠΛΑΙΣΙΟ ΤΗΣ ΠΡΟΤΑΣΗΣ
 1.1.Αιτιολόγηση και στόχοι της πρότασης
 Ο τομέας του γάλακτος και των γαλακτοκομικών προϊόντων διανύει μακρά περίοδο σοβαρών ανισορροπιών της αγοράς. Η παγκόσμια ζήτηση γάλακτος και γαλακτοκομικών προϊόντων επιδεινώθηκε στη διάρκεια του 2015, κυρίως λόγω της ρωσικής απαγόρευσης των εισαγωγών και της παράτασής της, καθώς και λόγω της μείωσης των εισαγωγών της Κίνας, η οποία αποτελεί τον κυριότερο εισαγωγέα γαλακτοκομικών προϊόντων παγκοσμίως. Παράλληλα, η προσφορά γάλακτος αυξήθηκε γενικώς στις κυριότερες εξαγωγικές περιοχές.
 Η παραγωγή γάλακτος στην ΕΕ αυξάνεται σταθερά λόγω των επενδύσεων στην γαλακτοπαραγωγική ικανότητα, οι οποίες είχαν υλοποιηθεί στην Ένωση ενόψει της λήξης των ποσοστώσεων γάλακτος και των ευνοϊκών μεσοπρόθεσμων προοπτικών στην παγκόσμια αγορά. Οι παραδόσεις γάλακτος στην Ένωση αυξήθηκαν κατά 2,5% το 2015, ποσοστό που αντιστοιχεί σε περισσότερο από 3,5 εκατ. τόνους νωπού γάλακτος επιπλέον. Οι πλεονάζουσες ποσότητες γάλακτος πρέπει να μεταποιούνται σε προϊόντα που μπορούν να αποθηκευτούν για μεγάλο χρονικό διάστημα, όπως το βούτυρο και το αποκορυφωμένο γάλα σε σκόνη (ΑΓΣ). Πράγματι, η παραγωγή αυξήθηκε το 2015 κατά 8,1% όσον αφορά το αποκορυφωμένο γάλα σε σκόνη και κατά 4,7% όσον αφορά το βούτυρο. Σύμφωνα με εκτιμήσεις της ΓΔ AGRI, το 2016 θα σημειωθεί περαιτέρω αύξηση των παραδόσεων γάλακτος στην ΕΕ κατά 1,4%.
 Ως εκ τούτου, οι τιμές του βουτύρου και του αποκορυφωμένου γάλακτος σε σκόνη στην Ένωση ακολούθησαν φθίνουσα πορεία το 2014 και το 2015, κατά τα οποία οι τιμές του αποκορυφωμένου γάλακτος σε σκόνη μειώθηκαν στο επίπεδο της τιμής δημόσιας παρέμβασης. Όσον αφορά το βούτυρο, οι τιμές παραμένουν πάνω από την τιμή δημόσιας παρέμβασης αλλά δέχονται πτωτικές πιέσεις.
 Το άρθρο 3 του κανονισμού (ΕΕ) αριθ. 1370/2013 του Συμβουλίου καθορίζει ποσοτικά όρια για την αγορά βουτύρου και αποκορυφωμένου γάλακτος σε σκόνη στην καθορισμένη τιμή που αναφέρεται στο άρθρο 2 του ιδίου κανονισμού (50 000 τόνοι για το βούτυρο και 109 000 τόνοι για το ΑΓΣ). Μετά την κάλυψη των εν λόγω ορίων, η αγορά πραγματοποιείται μέσω διαγωνιστικής διαδικασίας για τον προσδιορισμό της μέγιστης τιμής αγοράς.
 Στον κατ’ εξουσιοδότηση κανονισμό (ΕΕ) 2015/1549 της Επιτροπής ορίζεται η 1η Ιανουαρίου ως ημερομηνία έναρξης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη, για το 2016, ως έκτακτο μέτρο για τη διασφάλιση της αδιάλειπτης διαθεσιμότητας του μηχανισμού δημόσιας παρέμβασης σε μια περίοδο διατάραξης της αγοράς στον τομέα του γάλακτος και των γαλακτοκομικών προϊόντων.
 Κατά την πρόσθετη περίοδο δημόσιας παρέμβασης, που ανοίχθηκε με τον κατ’ εξουσιοδότηση κανονισμό (ΕΕ) 2015/1549 της Επιτροπής για το έτος 2016 (Ιανουάριος-Φεβρουάριος 2016), υποβλήθηκαν προσφορές για 54 522 τόνους ΑΓΣ, δηλαδή το ήμισυ του ποσοτικού ορίου που καθορίστηκε για την αγορά σε καθορισμένη τιμή με τον κανονισμό (ΕΕ) αριθ. 1370/2013 του Συμβουλίου.
 Για να διευκολυνθεί η αποκατάσταση της ισορροπίας στον


text:
τομέα του γάλακτος και των γαλακτοκομικών προϊόντων υπό τις επικρατούσες δυσμενείς συνθήκες στην αγορά και για να διατηρηθεί η εμπιστοσύνη στην αποτελεσματικότητα των μηχανισμών παρέμβασης, είναι σκόπιμο να αυξηθούν τα ποσοτικά όρια για την αγορά βουτύρου και αποκορυφωμένου γάλακτος σε σκόνη σε καθορισμένη τιμή το 2016.
 Καθώς είναι δυνατόν, κατά την έναρξη ισχύος του παρόντος κανονισμού, να έχει ενεργοποιηθεί αυτομάτως διαγωνιστική διαδικασία για την αγορά από τη δημόσια παρέμβαση, είναι αναγκαίο να μην ληφθούν υπόψη οι ποσότητες που θα αγοραστούν στο πλαίσιο της εν λόγω διαδικασίας, ώστε να μην αφαιρεθούν από τα νέα διαθέσιμα ανώτατα όρια.
 Για να διασφαλιστεί ότι τα προσωρινά μέτρα που προβλέπονται στον παρόντα κανονισμό θα έχουν άμεσο αντίκτυπο στην αγορά και ότι θα συμβάλουν στη σταθεροποίηση των τιμών, ο παρών κανονισμός θα πρέπει να τεθεί σε ισχύ την επομένη της δημοσίευσής του.
 1.2.Συνεκτικότητα με ισχύουσες διατάξεις στον τομέα πολιτικής
 Η παρούσα πρόταση συνάδει με το πνεύμα της κοινής οργάνωσης των αγορών γεωργικών προϊόντων, η οποία αποσκοπεί στη σταθεροποίηση των αγορών και στην εξασφάλιση δίκαιου βιοτικού επιπέδου για τον γεωργικό πληθυσμό.
 Η πρόταση συνάδει με το άρθρο 43 παράγραφος 3 της ΣΛΕΕ, βάσει του οποίου το Συμβούλιο, κατόπιν πρότασης της Επιτροπής, εκδίδει μέτρα σχετικά με τον καθορισμό των τιμών, των εισφορών, των ενισχύσεων και των ποσοτικών περιορισμών, καθώς και σχετικά με τον καθορισμό και την κατανομή των αλιευτικών δυνατοτήτων.
 1.3.Συνεκτικότητα με άλλες πολιτικές της Ένωσης
 α.α.
 2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
 2.1.Νομική βάση
 Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης.
 2.2.Επικουρικότητα (σε περίπτωση μη αποκλειστικής αρμοδιότητας)
 Η παρούσα πρόταση, για την οποία είναι συναρμόδια η ΕΕ και τα κράτη μέλη, είναι σύμφωνη με την αρχή της επικουρικότητας.
 2.3.Αναλογικότητα
 Η πρόταση είναι σύμφωνη με την αρχή της αναλογικότητας.
 2.4.Επιλογή του νομικού μέσου
 α.α.
 3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ
 3.1.Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
 α.α.
 3.2.Διαβουλεύσεις με τα ενδιαφερόμενα μέρη
 α.α.
 3.3.Συλλογή και χρήση εμπειρογνωσίας
 α.α.
 3.4.Εκτίμηση των επιπτώσεων
 α.α.
 3.5.Καταλληλότητα του κανονιστικού πλαισίου και απλούστευση
 α.α.
 3.6.Θεμελιώδη δικαιώματα
 α.α.
 4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 Οι δημοσιονομικές επιπτώσεις της παρούσας πρότασης περιορίζονται στη διαφορά τιμής μεταξύ της καθορισμένης τιμής που αναφέρεται στο άρθρο 2 του κανονισμού (ΕΕ) αριθ. 1370/2013 του Συμβουλίου και της τιμής που θα είχε ενδεχομένως προσδιοριστεί στο πλαίσιο διαγωνιστικής διαδικασίας. Υπό τις παρούσες συνθήκες (και με βάση τις εμπειρίες του παρελθόντος), είναι πιθανό ότι η τελευταία θα είχε καθοριστεί σε επίπεδο που θα πλησίαζε την καθορισμένη τιμή και, επομένως, η πραγματική δημοσιονομική επίπτωση θα ήταν αμελητέα.
 5.ΛΟΙΠΑ ΣΤΟΙΧΕΙΑ
 5.1.Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων
 α.α.
 5.2.Επεξηγηματικά έγγραφα (για οδηγίες)
 α.α.
 5.3.Αναλυτική επεξήγηση των επιμέρους διατάξεων της πρότασης
 α.α.
 2016/0111 (NLE)
 Πρόταση
 ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
 σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά τα ποσοτικά όρια που εφαρμόζονται για την αγορά βουτύρου και αποκορυφωμένου γάλακτος σε σκόνη
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας

type: legislation

jurisdiction: EU


text:
υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Ο τομέας του γάλακτος και των γαλακτοκομικών προϊόντων διανύει μακρά περίοδο σοβαρών ανισορροπιών της αγοράς. Μολονότι η παγκόσμια ζήτηση για εισαγωγές γάλακτος και γαλακτοκομικών προϊόντων παρέμεινε συνολικά σταθερή το 2015 σε σύγκριση με το 2014, η παραγωγή αυξήθηκε σημαντικά στην Ένωση και στις άλλες κύριες εξαγωγικές περιοχές.
 (2)Η παραγωγή γάλακτος στην ΕΕ αυξάνεται σταθερά λόγω των επενδύσεων στην γαλακτοπαραγωγική ικανότητα, οι οποίες είχαν υλοποιηθεί στην Ένωση ενόψει της λήξης των ποσοστώσεων γάλακτος και των ευνοϊκών μεσοπρόθεσμων προοπτικών στην παγκόσμια αγορά. Οι πλεονάζουσες ποσότητες γάλακτος μεταποιούνται σε προϊόντα που μπορούν να αποθηκευτούν για μεγάλο χρονικό διάστημα, όπως το βούτυρο και το αποκορυφωμένο γάλα σε σκόνη.
 (3)Ως εκ τούτου, οι τιμές του βουτύρου και του αποκορυφωμένου γάλακτος σε σκόνη στην Ένωση ακολούθησαν φθίνουσα πορεία το 2014 και το 2015, περίοδο κατά την οποία οι τιμές του αποκορυφωμένου γάλακτος σε σκόνη μειώθηκαν στο επίπεδο της τιμής δημόσιας παρέμβασης. Όσον αφορά το βούτυρο, οι τιμές παραμένουν πάνω από την τιμή δημόσιας παρέμβασης, αλλά δέχονται πτωτικές πιέσεις.
 (4)Το άρθρο 3 του κανονισμού (ΕΕ) αριθ. 1370/2013 του Συμβουλίου
 1
 καθορίζει ποσοτικά όρια για την αγορά βουτύρου και αποκορυφωμένου γάλακτος σε σκόνη στην καθορισμένη τιμή που αναφέρεται στο άρθρο 2 του εν λόγω κανονισμού. Μετά την κάλυψη των εν λόγω ορίων, η αγορά πραγματοποιείται μέσω διαγωνιστικής διαδικασίας για τον προσδιορισμό της μέγιστης τιμής αγοράς.
 (5)Στο άρθρο 1 δεύτερο εδάφιο του κατ’ εξουσιοδότηση κανονισμού (ΕΕ) 2015/1549 της Επιτροπής
 2
 , ορίζεται η 1η Ιανουαρίου ως ημερομηνία έναρξης, για το 2016, της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη, ως έκτακτο μέτρο για τη διασφάλιση της αδιάλειπτης διαθεσιμότητας του μηχανισμού δημόσιας παρέμβασης σε μια περίοδο διατάραξης της αγοράς στον τομέα του γάλακτος και των γαλακτοκομικών προϊόντων.
 (6)Κατά την πρόσθετη περίοδο δημόσιας παρέμβασης που ανοίχθηκε με τον κατ’ εξουσιοδότηση κανονισμό (ΕΕ) 2015/1549 για το έτος 2016, έχει καλυφθεί το ήμισυ του ποσοτικού ορίου που έχει καθοριστεί με τον κανονισμό (ΕΕ) αριθ. 1370/2013 του Συμβουλίου για την αγορά από την παρέμβαση αποκορυφωμένου γάλακτος σε σκόνη σε καθορισμένη τιμή.
 (7)Για να διευκολυνθεί η αποκατάσταση της ισορροπίας στον τομέα του γάλακτος και των γαλακτοκομικών προϊόντων υπό τις επικρατούσες δυσμενείς συνθήκες στην αγορά και για να διατηρηθεί η εμπιστοσύνη στην αποτελεσματικότητα των μηχανισμών δημόσιας παρέμβασης, είναι σκόπιμο να αυξηθούν τα ποσοτικά όρια για την αγορά βουτύρου και αποκορυφωμένου γάλακτος σε σκόνη σε καθορισμένη τιμή το 2016.
 (8)Σε περίπτωση έναρξης διαγωνιστικής διαδικασίας πριν από την θέση σε ισχύ του παρόντος κανονισμού, είναι αναγκαίο οι ποσότητες που θα αγοραστούν στο πλαίσιο της εν λόγω διαδικασίας να μην ληφθούν υπόψη για τον προσδιορισμό των διαθέσιμων ποσοτήτων για την αγορά βουτύρου και αποκορυφωμένου γάλακτος σε σκόνη από την παρέμβαση σε καθορισμένη τιμή το 2016.
 (9)Για να διασφαλιστεί ότι τα προσωρινά μέτρα που προβλέπονται στον παρόντα κανονισμό θα έχουν άμεσο αντίκτυπο στην αγορά και ότι θα συμβάλουν στη σταθεροποίηση των τιμών, ο παρών κανονισμός θα πρέπει να αρχίσει


text:
να ισχύει την επομένη της δημοσίευσής του,
 ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
 Άρθρο 1
 Στο άρθρο 3 παράγραφος 1 του κανονισμού (ΕΕ) αριθ. 1370/2013 του Συμβουλίου προστίθεται το ακόλουθο δεύτερο εδάφιο:
 «Κατά το έτος 2016, τα ποσοτικά όρια για την αγορά βουτύρου και αποκορυφωμένου γάλακτος σε σκόνη από την παρέμβαση σε καθορισμένη τιμή καθορίζονται σε 100 000 τόνους όσον αφορά το βούτυρο και σε 218 000 τόνους όσον αφορά το αποκορυφωμένο γάλα σε σκόνη. Σε περίπτωση έναρξης διαγωνιστικής διαδικασίας πριν από [ημερομηνία δημοσίευσης], οι ποσότητες που αγοράστηκαν στο πλαίσιο της εν λόγω διαδικασίας δεν αφαιρούνται από τα ανωτέρω αναφερόμενα ποσοτικά όρια.»
 Άρθρο 2
 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
 Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
 Βρυξέλλες,
 Για το Συμβούλιο
 Ο Πρόεδρος
 ΔΗΜΟΣΙΟΝΟΜΙΚΟ ΔΕΛΤΙΟ
 FS/16/CM/1489821
 agri.ddg2.c.3(2016) 1362121 – Rev1
 6.142.2016.1
 ΗΜΕΡΟΜΗΝΙΑ: 25.3.2016
 1.
 ΓΡΑΜΜΗ ΠΡΟΫΠΟΛΟΓΙΣΜΟΥ:
 05 02 12 02
 05 02 12 04
 ΠΙΣΤΩΣΕΙΣ:
 σε εκατ. EUR
 17,0
 15,0
 2.
 ΤΙΤΛΟΣ:
 Σχέδιο ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά τα εφαρμοστέα ποσοτικά όρια για την αγορά βουτύρου και αποκορυφωμένου γάλακτος σε σκόνη
 3.
 ΝΟΜΙΚΗ ΒΑΣΗ:
 Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης
 4.
 ΣΤΟΧΟΙ:
 Το παρόν σχέδιο κανονισμού αυξάνει τα ποσοτικά όρια για την αγορά βουτύρου και αποκορυφωμένου γάλακτος σε σκόνη σε καθορισμένη τιμή το 2016.
 5.
 ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 ΠΕΡΙΟΔΟΣ 12 ΜΗΝΩΝ
 (σε εκατ. EUR)
 ΤΡΕΧΟΝ ΟΙΚΟΝΟΜΙΚΟ ΕΤΟΣ
 2016
 (σε εκατ. EUR)
 ΕΠΟΜΕΝΟ ΟΙΚΟΝΟΜΙΚΟ ΕΤΟΣ
 2017
 (σε εκατ. EUR)
 5,0
 ΔΑΠΑΝΕΣ
 -
 ΑΠΟ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ
 (ΕΠΙΣΤΡΟΦΕΣ/ΠΑΡΕΜΒΑΣΕΙΣ)
 -
 ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ
 -
 ΤΟΥΣ ΑΛΛΟΥΣ ΤΟΜΕΙΣ
 -
 -
 -
 -
 -
 -
 5.1
 ΕΣΟΔΑ
 -
 ΙΔΙΟΙ ΠΟΡΟΙ ΤΗΣ ΕΕ
 (ΕΙΣΦΟΡΕΣ/ΤΕΛΩΝΕΙΑΚΟΙ ΔΑΣΜΟΙ)
 -
 ΕΘΝΙΚΑ
 2018
 2019
 2020
 2021
 5.0.1
 ΠΡΟΒΛΕΨΕΙΣ ΔΑΠΑΝΩΝ
 5.1.1
 ΠΡΟΒΛΕΨΕΙΣ ΕΣΟΔΩΝ
 5,2
 ΤΡΟΠΟΣ ΥΠΟΛΟΓΙΣΜΟΥ:
 6.0
 ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΑΠΟ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
 ΝΑΙ
 6.1
 ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΜΕ ΜΕΤΑΦΟΡΑ ΚΟΝΔΥΛΙΩΝ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
 ΝΑΙ
 6.2
 ΑΠΑΙΤΕΙΤΑΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;
 ΌΧΙ
 6.3
 ΘΑ ΑΠΑΙΤΗΘΕΙ ΕΓΓΡΑΦΗ ΠΙΣΤΩΣΕΩΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;
 ΌΧΙ
 ΠΑΡΑΤΗΡΗΣΕΙΣ:
 Τα ποσοτικά όρια για την αγορά από τη δημόσια παρέμβαση σε καθορισμένη τιμή προτείνεται να αυξηθούν για το βούτυρο (100 000 τόνοι αντί 50 000 τόνων) και το αποκορυφωμένο γάλα σε σκόνη (218 000 τόνοι αντί 109 000 τόνων). Χωρίς αυτή την αύξηση, η αγορά θα έπρεπε να πραγματοποιηθεί στο πλαίσιο διαγωνιστικής διαδικασίας για τον προσδιορισμό της μέγιστης τιμής αγοράς. Ωστόσο, εκτιμάται ότι οι τιμές αγοράς που προσδιορίζονται στο πλαίσιο διαγωνιστικής διαδικασίας θα πλησιάζουν την καθορισμένη τιμή παρέμβασης και, ως εκ τούτου, τεκμαίρεται ότι οι δημοσιονομικές επιπτώσεις της πρότασης θα είναι αμελητέες μεν, αλλά θα συμβάλουν στη διατήρηση της εμπιστοσύνης στην αποτελεσματικότητα των μηχανισμών δημόσιας παρέμβασης υπό τις επικρατούσες δυσμενείς συνθήκες στην αγορά. Επί του παρόντος, δεν αναμένεται ότι


text:
οι πραγματικές αγορές στο πλαίσιο της παρέμβασης θα φθάσουν στα αυξημένα αυτά ανώτατα όρια.
 (1)
 Κανονισμός (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (ΕΕ L 346 της 20.12.2013, σ. 12).
 (2)
 Κατ’ εξουσιοδότηση κανονισμός (ΕΕ) 2015/1549 της Επιτροπής, της 17ης Σεπτεμβρίου 2015, σχετικά με τη θέσπιση προσωρινών έκτακτων μέτρων για τον τομέα του γάλακτος και των γαλακτοκομικών προϊόντων υπό μορφή παράτασης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη το 2015 και πρώιμης έναρξης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη το 2016 (ΕΕ L 242 της 18.9.2015, σ 28).


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 24.11.2015
 COM(2015) 579 final
 2015/0264(NLE)
 Πρόταση
 ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
 περί καθορισμού, για το 2016, για ορισμένα αποθέματα ιχθύων, των αλιευτικών δυνατοτήτων στον Εύξεινο Πόντο
 ΑΙΤΙΟΛΟΓΙΚΗ ΕΚΘΕΣΗ
 1.ΠΛΑΙΣΙΟ ΤΗΣ ΠΡΟΤΑΣΗΣ
 Αιτιολόγηση και στόχοι της πρότασης
 Με τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, σχετικά με την κοινή αλιευτική πολιτική, την τροποποίηση των κανονισμών (ΕΚ) αριθ. 1954/2003 και (ΕΚ) αριθ. 1224/2009 του Συμβουλίου και την κατάργηση των κανονισμών (ΕΚ) αριθ. 2371/2002 και (ΕΚ) αριθ. 639/2004 του Συμβουλίου και της απόφασης του Συμβουλίου 2004/585/ΕΚ επιδιώκεται να εξασφαλιστεί η εκμετάλλευση των έμβιων υδρόβιων πόρων υπό βιώσιμες οικονομικές, περιβαλλοντικές και κοινωνικές συνθήκες. Σημαντικό εργαλείο για την επίτευξη των στόχων αυτών είναι ο ετήσιος καθορισμός των αλιευτικών δυνατοτήτων με τη μορφή συνολικών επιτρεπόμενων αλιευμάτων (TAC), ποσοστώσεων και ορίων αλιευτικής προσπάθειας.
 Στόχος της παρούσας πρότασης είναι να καθοριστούν, για το 2015, οι αλιευτικές δυνατότητες για τα κράτη μέλη όσον αφορά τα σημαντικότερα από εμπορική άποψη αποθέματα ιχθύων της Βαλτικής Θάλασσας.20
 Γενικό ιστορικό
 Τα αποθέματα του Εύξεινου Πόντου που αλιεύονται από τη Βουλγαρία και τη Ρουμανία είναι κοινά με χώρες εκτός της ΕΕ, όπως π.χ. η Τουρκία, η Ουκρανία, η Γεωργία και η Ρωσική Ομοσπονδία. Ωστόσο, δεν λαμβάνεται καμία απόφαση σε περιφερειακό επίπεδο μεταξύ χωρών της ΕΕ και τρίτων χωρών όσον αφορά τα συνολικά επιτρεπόμενα αλιεύματα (TAC). Από το 2008, η Ευρωπαϊκή Ένωση (ΕΕ) καθορίζει αυτόνομα TAC ετησίως για τα αποθέματα καλκανιού και παπαλίνας προκειμένου να συμβάλει στην εφαρμογή των κανόνων της κοινής αλιευτικής πολιτικής (ΚΑΠ).
 Σε διεθνές επίπεδο, και δεδομένου ότι το μερίδιο των χωρών της ΕΕ στον Εύξεινο Πόντο όσον αφορά το καλκάνι αντιπροσωπεύει μόνο το 6 % των αλιευμάτων, η ανάγκη να θεσπιστεί ένα διεθνές πρόγραμμα αποκατάστασης για το καλκάνι σε ολόκληρη την περιοχή του Ευξείνου Πόντου αποτελεί μία από τις προτεραιότητες της Επιτροπής κατά τα τελευταία έτη. Πρόοδος σημειώθηκε ως προς το θέμα αυτό κατά την τελευταία ετήσια σύνοδο της Γενικής Επιτροπής Αλιείας για τη Μεσόγειο (ΓΕΑΜ), όταν εγκρίθηκε η πρόταση της ΕΕ όσον αφορά μέτρα για την πρόληψη, την αποτροπή και την εξάλειψη της ΠΛΑ αλιείας στο πλαίσιο της αλιείας καλκανιού στον Εύξεινο Πόντο
 1
 .
 Σύμφωνα με την επιστημονική αξιολόγηση της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ) και της ΓΕΑΜ, το απόθεμα σκυλόψαρου στον Εύξεινο Πόντο το 2014 κρίθηκε ως αλιευόμενο με μη βιώσιμο τρόπο και ευρισκόμενο σε κίνδυνο κατάρρευσης. Το κεντρόνι είναι μακρόβιο είδος με αργή ενηλικίωση και χαμηλή γονιμότητα, πράγμα που σημαίνει ότι το απόθεμα έχει πολύ περιορισμένη δυνατότητα να ανακάμψει γρήγορα, εφόσον εξαντληθεί. Οι εκφορτώσεις κεντρονιού σε ολόκληρο τον Εύξεινο Πόντο μειώθηκαν σταθερά και δραστικά από την έναρξη της σειράς εκφορτώσεων που αναφέρθηκαν, από πάνω από 6.000 τόνους το 1989 σε 80 μόνον τόνους το 2013. Το πρώτο βήμα για την αποκατάσταση του πληθυσμού του κεντρονιού ήταν η έγκριση της σύστασης της ΓΕΑΜ σχετικά με μέτρα διαχείρισης για το κεντρόνι στον Εύξεινο Πόντο
 2
 . Δεδομένης της ανησυχητικής κατάστασης αυτού του αποθέματος, το οποίο μπορεί να βρίσκεται στα πρόθυρα της κατάρρευσης, προτείνονται αλιευτικές δυνατότητες υπό τη μορφή ορίων αλιευμάτων.
 Η


text:
ανακοίνωση της Επιτροπής σχετικά με τη διαβούλευση για τις αλιευτικές δυνατότητες κατά το 2016 στο πλαίσιο της Κοινής Αλιευτικής Πολιτικής (COM(2015) 239 τελικό), σκιαγραφεί το ιστορικό της πρότασης.
 Οι αλιευτικές δυνατότητες στην παρούσα πρόταση φέρουν τη μνεία «pm» (pro memoria). Αυτό οφείλεται στο ότι οι γνωμοδοτήσεις για τα αποθέματα του Ευξείνου Πόντου δεν θα είναι διαθέσιμες εντός της προθεσμίας που προβλέπεται για την έγκριση της πρότασης, Η επιστημονική γνωμοδότηση για τις αλιευτικές δυνατότητες στον Εύξεινο Πόντο για το 2016 θα εκδοθεί από την ΕΤΟΕΑ κατά τη σύνοδο που θα πραγματοποιηθεί από τις 28 Σεπτεμβρίου έως τις 02 Οκτωβρίου 2015. Η πρόταση θα πρέπει να επικαιροποιηθεί μόλις θα είναι διαθέσιμες οι σχετικές γνωμοδοτήσεις και πληροφορίες.
 Υφιστάμενες διατάξεις στον τομέα της πρότασης
 Οι αλιευτικές δυνατότητες και ο τρόπος κατανομής τους στα κράτη μέλη αποτελούν αντικείμενο ετήσιας κανονιστικής ρύθμισης. Η ως άνω τελευταία νομική πράξη είναι ο κανονισμός (ΕΕ) αριθ. 2015/106
 3
 του Συμβουλίου, της 19ης Ιανουαρίου 2015, περί καθορισμού, για το 2015, των αλιευτικών δυνατοτήτων στον Εύξεινο Πόντο για ορισμένα αποθέματα ιχθύων.
 Επιπλέον των ετήσιων αλιευτικών δυνατοτήτων, πρέπει να αναφερθούν τα ακόλουθα μέτρα όσον αφορά την αλιεία στον Εύξεινο Πόντο, τα οποία καλύπτονται από την παρούσα πρόταση:
 –Τα ελάχιστα μεγέθη διατήρησης και τα ελάχιστα μεγέθη ματιού όσον αφορά την αλιεία καλκανιού στον Εύξεινο Πόντο καθορίζονται βάσει του κανονισμού (ΕΕ) αριθ. 227/2013 του Ευρωπαϊκού Κοινοβουλίου και του Συμβουλίου, της 13ης Μαρτίου 2013
 4
 , για την τροποποίηση των κανονισμών του Συμβουλίου (ΕΚ) αριθ. 850/98 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών και (ΕΚ) αριθ. 1434/98 περί των όρων υπό τους οποίους επιτρέπεται να εκφορτώνεται ρέγγα για βιομηχανικούς σκοπούς, πλην της άμεσης ανθρώπινης κατανάλωσης.
 –Σύσταση GFCM/37/2013/2 για τον καθορισμό ενός συνόλου ελάχιστων προδιαγραφών για την αλιεία καλκανιού με στάσιμο απλάδι βυθού και την προστασία των κητοειδών του Εύξεινου Πόντου, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ/GFCM) κατά την 37η σύνοδό της (Split, Μάιος 2013).
 –Σύσταση GFCM/39/2015/3 για τον καθορισμό ενός συνόλου μέτρων για την πρόληψη, την αποτροπή και την εξάλειψη της παράνομης, λαθραίας και άναρχης αλιείας καλκανιού στον Εύξεινο Πόντο, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ) κατά την 39η σύνοδό της (Μιλάνο, Μάιος 2015).
 –Σύσταση GFCM/39/2015/4 για τον καθορισμό μέτρων διαχείρισης για την αλιεία κεντρονιού στον Εύξεινο Πόντο, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ/GFCM) κατά την 39η σύνοδό της (Μιλάνο, Μάιος 2015).
 Συνέπεια με τις λοιπές πολιτικές και τους λοιπούς στόχους της Ένωσης
 Τα προτεινόμενα μέτρα έχουν καταρτιστεί σύμφωνα με τους στόχους και τους κανόνες της Κοινής Αλιευτικής Πολιτικής και συνάδουν με την πολιτική της Ένωσης για την αειφόρο ανάπτυξη.
 2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
 Συλλογή και χρήση εμπειρογνωμοσύνης
 Κύριοι οργανισμοί/εμπειρογνώμονες που γνωμοδότησαν
 Ζητήθηκε γνωμοδότηση από την Επιστημονική, Τεχνική και Οικονομική Επιτροπή Αλιείας (ΕΤΟΕΑ).
 Η Ένωση ζητά σε ετήσια βάση την επιστημονική γνωμοδότηση της ΕΤΟΕΑ για την κατάσταση σημαντικών ιχθυαποθεμάτων. Η ΕΤΟΕΑ γνωμοδοτεί με βάση τους γενικούς όρους που καθορίζει η Επιτροπή. Η γνωμοδότηση, η


text:
οποία θα εκδοθεί τον Οκτώβριο 2015, θα καλύπτει όλα τα αποθέματα του Εύξεινου Πόντου για τα οποία προτείνονται TAC.
 Απώτερος στόχος της Ένωσης είναι να ανέλθουν και να διατηρηθούν τα αποθέματα σε επίπεδα που επιτρέπουν να επιτευχθεί η μέγιστη βιώσιμη απόδοση (ΜΒΑ). Ο στόχος αυτός έχει ενσωματωθεί ρητά στον κανονισμό (ΕΚ) αριθ. 1380/2013 (γνωστός ως ο νέος βασικός κανονισμός για την ΚΑΠ). Το άρθρο 2 παράγραφος 2 του εν λόγω κανονισμού προβλέπει ότι ο ως άνω στόχος «θα επιτευχθεί έως το 2015 όπου είναι δυνατόν και [...] μέχρι το 2020 το αργότερο για όλα τα αποθέματα.» Τούτο αντανακλά τη δέσμευση που ανέλαβε η Ένωση όσον αφορά τα συμπεράσματα της Παγκόσμιας Διάσκεψης Κορυφής για την Αειφόρο Ανάπτυξη στο Γιοχάνεσμπουργκ το 2002 και το συναφές σχέδιο εφαρμογής.
 Διαβούλευση με τα ενδιαφερόμενα μέρη
 Πραγματοποιήθηκε διαβούλευση με τους ενδιαφερόμενους μέσω της ανακοίνωσης της Επιτροπής σχετικά με τη διαβούλευση για τις αλιευτικές δυνατότητες κατά το 2016. Η επιστημονική βάση για την πρόταση θα παρασχεθεί από την ΕΤΟΕΑ. Όλες οι εκθέσεις της ΕΤΟΕΑ είναι διαθέσιμες, στον ιστότοπο της ΓΔ MARE.
 Εκτίμηση των επιπτώσεων
 Με βάση την επιστημονική γνωμοδότηση, τα προτεινόμενα μέτρα θα έχουν ως αποτέλεσμα την αλλαγή των αλιευτικών δυνατοτήτων όσον αφορά τις ποσότητες των αλιευμάτων για τα σκάφη της ΕΕ στον Εύξεινο Πόντο.
 Η πρόταση δεν αντικατοπτρίζει μόνο βραχυπρόθεσμους προβληματισμούς, αλλά εντάσσεται επίσης σε μια πιο μακροπρόθεσμη προσέγγιση, με την οποία το επίπεδο αλίευσης προσαρμόζεται σταδιακά σε μακροπρόθεσμα βιώσιμα επίπεδα.
 Επομένως, η προσέγγιση που ακολουθεί η πρόταση, ενδέχεται να οδηγήσει μεσοπρόθεσμα έως μακροπρόθεσμα σε μειωμένη αλιευτική προσπάθεια, αλλά σε σταθερές ή αυξανόμενες ποσοστώσεις μακροπρόθεσμα. Οι μακροπρόθεσμες επιπτώσεις της προσέγγισης αναμένονται να είναι ο περιορισμός των επιπτώσεων στο περιβάλλον λόγω της προσαρμογής της αλιευτικής προσπάθειας και αμετάβλητες ή αυξημένες εκφορτώσεις. Η βιωσιμότητα των αλιευτικών δραστηριοτήτων θα αυξηθεί μακροπρόθεσμα.
 3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
 Σύνοψη της προτεινόμενης δράσης
 Η πρόταση καθορίζει τους περιορισμούς των αλιευμάτων στον Εύξεινο Πόντο όσον αφορά την αλιεία της Ένωσης, ώστε να επιτευχθεί ο στόχος της ΚΑΠ για την εξασφάλιση αλιείας βιώσιμης από οικολογική, οικονομική και κοινωνική άποψη.
 Νομική βάση
 Νομική βάση της παρούσας πρότασης αποτελεί το άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης (ΣΛΕΕ).
 Οι υποχρεώσεις της Ένωσης για βιώσιμη εκμετάλλευση των έμβιων υδρόβιων πόρων απορρέουν από τις υποχρεώσεις που προβλέπονται στο άρθρο 2 του κανονισμού (ΕΕ) αριθ. 1380/2013.
 Αρχή της επικουρικότητας
 Η πρόταση εμπίπτει στις αποκλειστικές αρμοδιότητες της Ένωσης βάσει του άρθρου 3 παράγραφος 1 στοιχείο δ) της ΣΛΕΕ. Συνεπώς, η αρχή της επικουρικότητας δεν έχει, εν προκειμένω, εφαρμογή.
 Αρχή της αναλογικότητας
 Η πρόταση είναι σύμφωνη με την αρχή της αναλογικότητας για τον ακόλουθο λόγο:
 Η Κοινή Αλιευτική Πολιτική είναι μια κοινή πολιτική. Σύμφωνα με το άρθρο 43 παράγραφος 3 της ΣΛΕΕ, η θέσπιση μέτρων περί καθορισμού και κατανομής των αλιευτικών δυνατοτήτων αποτελεί αρμοδιότητα του Συμβουλίου.
 Με τον προτεινόμενο κανονισμό του Συμβουλίου κατανέμονται αλιευτικές δυνατότητες στα κράτη μέλη. Έχοντας υπόψη το άρθρο 16 παράγραφος 6 και το άρθρο 17 του κανονισμού 1380/2013, τα κράτη μέλη είναι ελεύθερα να κατανείμουν τις εν λόγω δυνατότητες στις περιφέρειες ή στις


text:
επιχειρήσεις κατά το δοκούν. Κατά συνέπεια, τα κράτη μέλη διαθέτουν ευρεία διακριτική ευχέρεια στη λήψη αποφάσεων που σχετίζονται με το κοινωνικό/οικονομικό υπόδειγμα της επιλογής τους για την εκμετάλλευση των αλιευτικών δυνατοτήτων που τους έχουν διατεθεί.
 Η πρόταση δεν έχει νέες δημοσιονομικές επιπτώσεις για τα κράτη μέλη. Ο παρών κανονισμός εκδίδεται από το Συμβούλιο κάθε έτος και έχουν ήδη προκαθοριστεί τα δημόσια και ιδιωτικά μέσα υλοποίησής του.
 Επιλογή νομικών πράξεων
 Προτεινόμενες νομικές πράξεις: κανονισμός.
 Πρόκειται για πρόταση διαχείρισης της αλιείας βάσει του άρθρου 43 παράγραφος 3 της ΣΛΕΕ και σύμφωνα με το άρθρο 16 του κανονισμού (ΕΚ) αριθ. 1380/2013 του Συμβουλίου.
 4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 Η πρόταση δεν έχει επιπτώσεις στον προϋπολογισμό της Ένωσης.
 5.ΠΡΟΑΙΡΕΤΙΚΑ ΣΤΟΙΧΕΙΑ
 Απλούστευση
 Η πρόταση συνεχίζει να προβλέπει την απλούστευση των διοικητικών διαδικασιών για τις δημόσιες αρχές (σε επίπεδο ΕΕ ή σε εθνικό επίπεδο), καθόσον περιέχει παρόμοιες διατάξεις με εκείνες του κανονισμού (EΕ) αριθ. 2015/106 του Συμβουλίου
 5
 .
 Ρήτρα επανεξέτασης/αναθεώρησης/λήξης ισχύος
 Η πρόταση αφορά ετήσιο κανονισμό για το έτος 2016 και, συνεπώς, δεν περιλαμβάνει ρήτρα αναθεώρησης.
 Λεπτομερής εξήγηση
 Με την πρόταση καθορίζονται για τα κράτη μέλη, για ορισμένα αποθέματα ιχθύων και ομάδες αποθεμάτων ιχθύων, οι αλιευτικές δυνατότητες στον Εύξεινο Πόντο κατά το 2016.
 Η υποχρέωση εκφόρτωσης για τα αποθέματα που αλιεύονται στο πλαίσιο ορισμένων τύπων αλιείας εφαρμόζεται από την 1η Ιανουαρίου 2015. Στον Εύξεινο Πόντο η αλιεία των ειδών αυτών καλύπτει την αλιεία μικρών πελαγικών ειδών, δηλαδή, την αλιεία παπαλίνας, που είναι ένα από τα αποθέματα που υπόκεινται σε TAC και ποσοστώσεις στον παρόντα κανονισμό.
 Με την εισαγωγή της υποχρέωσης εκφόρτωσης, σύμφωνα με το άρθρο 16 παράγραφος 2 του κανονισμού (ΕΕ) αριθ. 1380/2013, οι προτεινόμενες αλιευτικές δυνατότητες θα πρέπει να αντικατοπτρίζουν τη μετάβαση από την εκφορτωθείσα ποσότητα στην αλιευθείσα ποσότητα. Αυτό γίνεται βάσει των διαθέσιμων επιστημονικών γνωμοδοτήσεων για τα αποθέματα ιχθύων στους τύπους αλιείας που αναφέρονται στο άρθρο 15 παράγραφος 1 του κανονισμού (ΕΕ) αριθ. 1380/2013. Οι αλιευτικές δυνατότητες θα πρέπει επίσης να καθοριστούν σύμφωνα με το άρθρο 16 παράγραφος 1 (που αφορά την αρχή της σχετικής σταθερότητας) και το άρθρο 16 παράγραφος 4 (που αφορά τους στόχους της ΚΑΠ και τους κανόνες που προβλέπονται στα πολυετή σχέδια) του εν λόγω κανονισμού. Οι προτεινόμενοι αριθμοί αντικατοπτρίζουν τις επιστημονικές γνωμοδοτήσεις και το πλαίσιο καθορισμού των TAC και των ποσοστώσεων που περιγράφηκαν στην ανακοίνωση της Επιτροπής σχετικά με την διαβούλευση για τις αλιευτικές δυνατότητες κατά το 2016.
 Δεδομένης της πρόθεσης της Επιτροπής να εξασφαλίσει τη βιώσιμη χρήση των αλιευτικών πόρων με βάση την πολιτική της Ένωσης και τις διεθνείς δεσμεύσεις, διατηρώντας ταυτόχρονα σταθερές τις αλιευτικές δυνατότητες, οι ετήσιες διακυμάνσεις των TAC περιορίζονται όσον είναι πρακτικά δυνατόν, λαμβανομένης υπόψη της κατάστασης κάθε δεδομένου αποθέματος.
 Τα TAC και οι ποσοστώσεις που κατανέμονται στα κράτη μέλη παρατίθενται στο παράρτημα Ι του κανονισμού.
 Σύμφωνα με το άρθρο 2 του κανονισμού (ΕΚ) αριθ. 847/96
 6
 του Συμβουλίου, προτείνεται ότι τα άρθρα 3 και 4 δεν ισχύουν για τα αποθέματα που καλύπτονται από τον παρόντα κανονισμό. Ωστόσο, σύμφωνα με το άρθρο 15, παράγραφος 9 του κανονισμού (ΕΕ) αριθ. 1380/2013, η ευελιξία από έτος σε έτος που


text:
προβλέπεται στην εν λόγω διάταξη εφαρμόζεται στα αποθέματα που υπάγονται στην υποχρέωση εκφόρτωσης
 2015/0264 (NLE)
 Πρόταση
 ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
 περί καθορισμού, για το 2016, για ορισμένα αποθέματα ιχθύων, των αλιευτικών δυνατοτήτων στον Εύξεινο Πόντο
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 1)Το άρθρο 43 παράγραφος 3 της Συνθήκης προβλέπει ότι το Συμβούλιο, μετά από πρόταση της Επιτροπής, εκδίδει μέτρα σχετικά με τον καθορισμό και την κατανομή των αλιευτικών δυνατοτήτων.
 2)Ο κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
 7
 απαιτεί τη θέσπιση μέτρων διατήρησης, λαμβανομένων υπόψη των διαθέσιμων επιστημονικών, τεχνικών και οικονομικών γνωμοδοτήσεων, μεταξύ άλλων, οσάκις είναι σκόπιμο, των εκθέσεων που συντάσσει η Επιστημονική, Τεχνική και Οικονομική Επιτροπή Αλιείας (ΕΤΟΕΑ).
 3)Αποτελεί αρμοδιότητα του Συμβουλίου η θέσπιση μέτρων για τον καθορισμό και την κατανομή των αλιευτικών δυνατοτήτων για κάθε τύπο αλιείας ή ομάδα τύπων αλιείας στον Εύξεινο Πόντο, συμπεριλαμβανομένων ορισμένων σχετικών λειτουργικών όρων, ανάλογα με την περίπτωση. Σύμφωνα με το άρθρο 16 παράγραφοι 1 και 4 του κανονισμού (ΕΕ) αριθ. 1380/2013, οι αλιευτικές δυνατότητες θα πρέπει να κατανέμονται μεταξύ των κρατών μελών κατά τρόπο ώστε να διασφαλίζεται η σχετική σταθερότητα των αλιευτικών δραστηριοτήτων κάθε κράτους μέλους, για κάθε απόθεμα ιχθύων ή τύπο αλιείας, και σύμφωνα με τους στόχους της κοινής αλιευτικής πολιτικής όπως ορίζονται στο άρθρο 2 παράγραφος 2 του ιδίου κανονισμού.
 4)Τα συνολικά επιτρεπόμενα αλιεύματα (TACS) θα πρέπει να καθορίζονται με βάση τις διαθέσιμες επιστημονικές γνωμοδοτήσεις, λαμβανομένων υπόψη των βιολογικών και κοινωνικοοικονομικών πτυχών, με παράλληλη εξασφάλιση δίκαιης μεταχείρισης μεταξύ των αλιευτικών κλάδων, καθώς και με βάση τις γνώμες που διατυπώνονται κατά τη διαβούλευση με τους παράγοντες.
 5)Για την αλιεία παπαλίνας, η υποχρέωση εκφόρτωσης που αναφέρεται στο άρθρο 15 παράγραφος 1 του κανονισμού (ΕΕ) αριθ. 1380/2013 εφαρμόζεται από την 1η Ιανουαρίου 2015. Το άρθρο 16 παράγραφος 2 του εν λόγω κανονισμού προβλέπει ότι, στις περιπτώσεις που εισάγεται υποχρέωση εκφόρτωσης για ένα απόθεμα ιχθύων, οι αλιευτικές δυνατότητες πρέπει να καθορίζονται λαμβανομένου υπόψη του γεγονότος ότι ο εν λόγω καθορισμός δεν αντιστοιχεί πλέον στις εκφορτώσεις αλλά στα αλιεύματα.
 6)Κατά την ετήσια συνεδρίασή της για το 2015, η Γενική Επιτροπή Αλιείας για τη Μεσόγειο ενέκρινε τη σύσταση GFCM/39/2015/4 για τη θέσπιση μέτρων διαχείρισης για το κεντρόνι στον Εύξεινο Πόντο. Λόγω της ανησυχητικής κατάστασης του εν λόγω αποθέματος, το οποίο μπορεί να βρίσκεται στα πρόθυρα της κατάρρευσης, και πριν τα μέτρα διαχείρισης της Γενικής Επιτροπής Αλιείας για τη Μεσόγειο καταστούν πλήρως αποτελεσματικά, είναι απαραίτητο να περιληφθούν στον παρόντα κανονισμό οι αλιευτικές δυνατότητες για το κεντρόνι.
 7)Η χρήση των αλιευτικών δυνατοτήτων που καθορίζονται στον παρόντα κανονισμό υπόκειται στον κανονισμό (ΕΚ) αριθ. 1224/2009
 8
 του Συμβουλίου και ιδίως στα άρθρα 33 και 34 του εν λόγω κανονισμού, που αφορούν αντίστοιχα την καταγραφή των αλιευμάτων και της αλιευτικής προσπάθειας και την κοινοποίηση των στοιχείων σχετικά με την εξάντληση των αλιευτικών δυνατοτήτων. Απαιτείται κατά συνέπεια ο καθορισμός κωδικών προς χρήση από τα κράτη μέλη κατά την αποστολή των στοιχείων στην Επιτροπή σχετικά


text:
με τις εκφορτώσεις αποθεμάτων που υπάγονται στον παρόντα κανονισμό.
 8)Σύμφωνα με το άρθρο 2 του κανονισμού (ΕΚ) αριθ. 847/96
 9
 του Συμβουλίου, κατά τον καθορισμό των TAC, το Συμβούλιο αποφασίζει τα αποθέματα στα οποία δεν εφαρμόζονται τα άρθρα 3 και 4, ιδίως με βάση τη βιολογική κατάσταση των αποθεμάτων.
 9)Για να αποφευχθεί η διακοπή των αλιευτικών δραστηριοτήτων και να διασφαλισθούν οι βιοτικοί πόροι των αλιέων της Ένωσης, είναι σημαντικό να ανοίξουν αυτοί οι τύποι αλιείας στον Εύξεινο Πόντο την 1η Ιανουαρίου 2016. Για λόγους επείγοντος, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του.
 ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
 ΚΕΦΑΛΑΙΟ I
 Αντικείμενο, πεδίο εφαρμογής και ορισμοί
 Άρθρο 1
 Αντικείμενο
 Με τον παρόντα κανονισμό καθορίζονται, για το 2016, οι αλιευτικές δυνατότητες όσον αφορά τα παρακάτω αποθέματα ιχθύων στον Εύξεινο Πόντο.
 α)Καλκάνι (Psetta maxima),
 β)Παπαλίνα (Sprattus sprattus),
 γ)Κεντρόνι (Squalus acanthias).
 Άρθρο 2
 Πεδίο εφαρμογής
 Ο παρών κανονισμός εφαρμόζεται στα σκάφη της Ένωσης που αναπτύσσουν δραστηριότητες στον Εύξεινο Πόντο.
 Άρθρο 3
 Ορισμοί
 Για τους σκοπούς του παρόντος κανονισμού, νοούνται ως:
 α)ως «ΓΕΑΜ» νοείται η Γενική Επιτροπή Αλιείας για τη Μεσόγειο·
 β)«Εύξεινος Πόντος» νοείται η γεωγραφική υποπεριοχή 29, όπως ορίζεται στο παράρτημα Ι του κανονισμού (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου
 10
 ·
 γ)«αλιευτικό σκάφος»: οποιοδήποτε σκάφος το οποίο είναι εξοπλισμένο για την εμπορική εκμετάλλευση έμβιων βιολογικών πόρων της θάλασσας,
 δ)«αλιευτικό σκάφος της Ένωσης» αλιευτικό σκάφος που φέρει τη σημαία κράτους μέλους και είναι νηολογημένο στην Ένωση·
 ε)
 «απόθεμα» ο έμβιος υδρόβιος πόρος που απαντάται σε μια δεδομένη περιοχή διαχείρισης·
 στ).....ως «συνολικό επιτρεπόμενο αλίευμα» (TAC) νοείται:
 (i) σε τύπους αλιείας που υπόκεινται σε υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013, η ποσότητα που μπορεί να αλιεύεται από κάθε απόθεμα ετησίως·
 (ii) σε όλους τους άλλους τύπους αλιείας, η ποσότητα που μπορεί να εκφορτώνεται από κάθε απόθεμα ετησίως·
 ζ)«ποσόστωση»: η αναλογία του TAC που διατίθεται στην Ένωση, σε κράτος μέλος ή σε τρίτη χώρα·
 ΚΕΦΑΛΑΙΟ II
 Αλιευτικές δυνατότητες
 Άρθρο 4
 TAC και κατανομή τους
 Τα TAC για τα ενωσιακά σκάφη, η κατανομή τους μεταξύ κρατών μελών και οι σχετικοί λειτουργικοί όροι, καθορίζονται, κατά περίπτωση, στο παράρτημα.
 Άρθρο 5
 Ειδικές διατάξεις για τις κατανομές
 Η κατανομή των αλιευτικών δυνατοτήτων μεταξύ των κρατών μελών, η οποία προβλέπεται στον παρόντα κανονισμό, δεν θίγει:
 α)τις ανταλλαγές που πραγματοποιούνται σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013·
 β)τις μειώσεις και ανακατανομές που πραγματοποιούνται σύμφωνα με το άρθρο 37 του κανονισμού (ΕΚ) αριθ. 1224/2009·
 γ)τις πρόσθετες εκφορτώσεις που επιτρέπονται βάσει του άρθρου 15 του κανονισμού (ΕΕ) αριθ. 1380/2013·
 δ)τις ποσότητες που μεταφέρονται σύμφωνα με το άρθρο 15 παράγραφος 9 του κανονισμού (ΕΕ) αριθ. 1380/2013·
 ε)τις μειώσεις που γίνονται σύμφωνα με τα άρθρα 105 και 107 του κανονισμού (ΕΚ) αριθ. 1224/2009.
 Άρθρο 6
 Όροι για την εκφόρτωση κύριων και παρεμπιπτόντων αλιευμάτων που δεν υπόκεινται σε υποχρέωση εκφόρτωσης
 Αλιεύματα και παρεμπίπτοντα αλιεύματα καλκανιού επιτρέπεται να διατηρούνται επί του σκάφους ή να εκφορτώνονται μόνον εάν έχουν αλιευθεί από σκάφη της Ένωσης υπό σημαία κράτους μέλους το οποίο διαθέτει


text:
ποσόστωση που δεν έχει εξαντληθεί.
 ΚΕΦΑΛΑΙΟ III
 Τελικές διατάξεις
 Άρθρο 7
 Διαβίβαση δεδομένων
 Όταν, σύμφωνα με το άρθρα 33 και 34 του κανονισμού (ΕΚ) αριθ. 1224/2009, τα κράτη μέλη διαβιβάζουν στην Επιτροπή δεδομένα που αφορούν εκφορτώσεις των αλιευθεισών ποσοτήτων αποθεμάτων, χρησιμοποιούν τους κωδικούς αποθεμάτων που αναφέρονται στο παράρτημα του παρόντος κανονισμού.
 Άρθρο 8
 Έναρξη ισχύος
 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
 Εφαρμόζεται από την 1η Ιανουαρίου 2016.
 Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
 Βρυξέλλες,
 Για το Συμβούλιο
 Ο Πρόεδρος
 (1)
 Σύσταση GFCM/39/2015/3 για τον καθορισμό ενός συνόλου μέτρων για την πρόληψη, την αποτροπή και την εξάλειψη της παράνομης, λαθραίας και άναρχης αλιείας καλκανιού στον Εύξεινο Πόντο, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ) κατά την 39η σύνοδό της (Μιλάνο, Μάιος 2015).
 (2)
 Σύσταση GFCM/39/2015/4 για τον καθορισμό μέτρων διαχείρισης για την αλιεία κεντρονιού στον Εύξεινο Πόντο, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ/GFCM) κατά την 39η σύνοδό της (Μιλάνο, Μάιος 2015).
 (3)
 ΕΕ L 19 της 19.01.2015, σ.1.
 (4)
 ΕΕ L 78 της 20.3.2013, σ. 1.
 (5)
 Κανονισμός (ΕΕ) αριθ. 2015/106 του Συμβουλίου, της 19ης Ιανουαρίου 2015, περί καθορισμού, για το 2015, των αλιευτικών δυνατοτήτων στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων
 (6)
 Κανονισμός (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115 της 9.5.1996, σ. 3).
 (7)
 Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
 (8)
 Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
 (9)
 Κανονισμός (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115 της 9.5.1996, σ. 3).
 (10)
 Κανονισμός (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με ορισμένες διατάξεις περί αλιείας στην περιοχή της συμφωνίας ΓΕΑΜ (Γενική Επιτροπή Αλιείας για τη Μεσόγειο) και την τροποποίηση του κανονισμού (ΕΚ) αριθ. 1967/2006 του Συμβουλίου σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα (ΕΕ L 347 της 30.12.2011, σ. 44).
 ---documentbreak---


text:
ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 24.11.2015
 COM(2015) 579 final
 ΠΑΡΑΡΤΗΜΑ
 τηςΠρότασης Κανονισμού του Συμβουλίου περί καθορισμού, για το 2016, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στον Εύξεινο Πόντο
 ΠΑΡΑΡΤΗΜΑ
 TAC ΠΟΥ ΕΦΑΡΜΟΖΟΝΤΑΙ ΣΕ ΑΛΙΕΥΤΙΚΑ ΣΚΑΦΗ ΤΗΣ ΕΝΩΣΗΣ ΣΕ ΠΕΡΙΟΧΕΣ ΟΠΟΥ ΥΦΙΣΤΑΝΤΑΙ TAC, ΑΝΑ ΕΙΔΟΣ ΚΑΙ ΠΕΡΙΟΧΗ
 Οι πίνακες που ακολουθούν καθορίζουν τα TAC και τις ποσοστώσεις (σε τόνους βάρους ζωντανών αλιευμάτων, εκτός εάν ορίζεται διαφορετικά) ανά απόθεμα, καθώς και τους όρους που συνδέονται λειτουργικά με αυτά.
 Τα αποθέματα ιχθύων αναφέρονται με την αλφαβητική σειρά της λατινικής ονομασίας του είδους. Για τους σκοπούς του παρόντος κανονισμού παρατίθεται ο παρακάτω πίνακας αντιστοιχιών των λατινικών ονομασιών με τις κοινές ονομασίες:
 Επιστημονική ονομασία
 Τριψήφιος αλφαβητικός κωδικός
 Κοινή ονομασία
 Psetta maxima
 TUR
 Καλκάνι
 Sprattus sprattus
 SPR
 Παπαλίνα
 Squalus acanthias
 WHB
 Κεντρόνι
 Είδος:
 Καλκάνι
 Ζώνη:
 Ενωσιακά ύδατα στον Εύξεινο Πόντο
 Psetta maxima
 TUR/F37.4.2.C.
 Βουλγαρία
 0
 (*)
 Αναλυτικό TAC
 Δεν εφαρμόζεται το άρθρο 3 του κανονισμού (ΕΚ) αριθ. 847/96
 Δεν εφαρμόζεται το άρθρο 4 του κανονισμού (ΕΚ) αριθ. 847/96
 Ρουμανία
 0
 (*)
 Ένωση
 0
 (*)
 TAC
 Άνευ αντικειμένου
 _________
 (*) Απαγορεύονται οι αλιευτικές δραστηριότητες, συμπεριλαμβανομένης της μεταφόρτωσης, της διατήρησης επί του σκάφους, της εκφόρτωσης και της πρώτης πώλησης, από τις 15 Απριλίου έως τις 15 Ιουνίου 2016.
 Είδος:
 Παπαλίνα
 Ζώνη:
 Ενωσιακά ύδατα στον Εύξεινο Πόντο
 Sprattus sprattus
 SPR/F37.4.2.C
 Βουλγαρία
 8 032,5
 Αναλυτικό TAC
 Δεν εφαρμόζεται το άρθρο 3 του κανονισμού (ΕΚ) αριθ. 847/96
 Δεν εφαρμόζεται το άρθρο 4 του κανονισμού (ΕΚ) αριθ. 847/96
 Ρουμανία
 3 442,5
 Ένωση
 11 475
 TAC
 Άνευ αντικειμένου
 Είδος:
 Κεντρόνι
 Ζώνη:
 Ενωσιακά ύδατα στον Εύξεινο Πόντο
 Squalus acanthias
 DGS/F37.4.2.C.
 Βουλγαρία
 0
 Αναλυτικό TAC
 Δεν εφαρμόζεται το άρθρο 3 του κανονισμού (ΕΚ) αριθ. 847/96
 Δεν εφαρμόζεται το άρθρο 4 του κανονισμού (ΕΚ) αριθ. 847/96
 Ρουμανία
 0
 Ένωση
 0
 TAC
 Άνευ αντικειμένου


text:
ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
 Κ0Μ(91) 538 τελικό
 Βρυξέλλες, 6 Δεκεμβρίου 1991
 Πρόταση
 ΚΑΝΟΝΙΣΜΟΥ (ΕΟΙΟ ΤΟΥ ΣΥΜΒΟΥΛΙΟΥ
 για την επιβολή οριστικού δασμού αντί ντάμπινγκ στις εισαγωγές
 διυδροστρεπτομυκίνης καταγωγής
 Λαϊκής Δημοκρατίας της Κίνας και την οριστική είσπραξη
 του προσωρινού δασμού αντί ντάμπινγκ
 (υποβληθείσα από την Επιτροπή)
 ---pagebreak--- ---pagebreak--- ] -
 Πρόταση
 ΚΑΝΟΝΙΣΜΟΣ (ΕΟΚ) αριθ. /.. ΤΟΥ ΣΥΜΒΟΥΛΙΟΥ
 της
 για την επιβολή οριστικού δασμού αντί ντάμπινγκ στις εισαγωγές
 διυδροστρεπτομυκίνης καταγωγής
 Λαϊκής Δημοκρατίας της Κίνας και την οριστική είσπραξη
 του προσωρινού δασμού αντί ντάμπινγκ
 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
 Έχοντας υπόψη:
 τη συνθήκη για την ίδρυση της Ευρωπαϊκής Οικονομικής Κοινότητας,
 τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για
 την άμυνα κατά των εισαγωγών που αποτελούν αντικείμενο ντάμπινγκ ή
 επιδοτήσεων εκ μέρους χωρών μη μελών της Ευρωπαϊκής Οικονομικής
 Κοινότητας^1) και, ιδίως, τα άρθρα 9 και 12,
 την πρόταση που υπέβαλε η Επιτροπή μετά από διαβουλεύσεις στο πλαίσιο της
 συμβουλευτικής επιτροπής που προβλέπεται από τον εν λόγω κανονισμό,
 Εκτιμώντας ότι :
 (1) ΕΕ αριθ, L 209 της 2.8.1988, σ. 1.
 ---pagebreak--- 2 -
 Α. ΠΡΟΣΩΡΙΝΑ ΜΕΤΡΑ
 (1) Η Επιτροπή, με τον κανονισμό (ΕΟΚ) αριθ. 2054/91 (2) (που αποκαλείται
 στο εξής "προσωρινός κανονισμός"), επέβαλε προσωρινό δασμό
 αντιντάμπιγκ στις εισαγωγές διυδροστρεπτομυκίνης (που αποκαλείται στο
 εξής DHS) καταγωγής Λαϊκής Δημοκρατίας της Κίνας. Το Συμβούλιο, με
 3
 τον κανονισμό (ΕΟΚ) αριθ. 3090/91^ ^παρέτεινε τον εν λόγω δασμό για
 χρονικό διάστημα που δεν θα υπερβαίνει τους δύο μήνες.
 (2) Η Επιτροπή δεν επέβαλε μέτρα που να αφορούν την Ιαπωνία, καθόσον
 διαπίστωσε ότι ιαπωνικές εισαγωγές που αποτελούν αντικείμενο
 ντάμπινγκ δεν προξενούν ζημία στην κοινοτική βιομηχανία. Κατά
 συνέπεια, η διαδικασία σχετικά με την Ιαπωνία τερματίσθηκε με απόφαση
 της Επιτροπής^4).
 Β. ΜΕΤΑΓΕΝΕΣΤΕΡΗ ΔΙΑΔΙΚΑΣΙΑ
 (3) Μετά την επιβολή του προσωρινού δασμού αντί ντάμπινγκ, οι κινέζοι
 εξαγωγείς, όπως και οι καταγγέλλοντες, ζήτησαν ακρόαση από την
 Επιτροπή, η οποία και τους παραχωρήθηκε. Υπέβαλαν, επίσης, γραπτά
 υπομνήματα, με τα οποία γνωστοποιούσαν τις απόψεις τους, σχετικά με
 τα συμπεράσματα.
 (4) Τα προφορικά και γραπτά σχόλια που υπέβαλαν τα μέρη αποτέλεσαν
 αντικείμενο εκτιμήσεων και, όπου κρίθηκε σκόπιμο, τροποποιήθηκαν τα
 συμπεράσματα της Επιτροπής, ούτως ώστε αυτά να ληφθούν υπόψη.
 (5) Λόγω της περιπλοκότητας της διαδικασίας, ιδίως της λεπτομερούς
 εξακρίβωσης των στοιχείων που συνδέονται με την υπόθεση, και των
 (2) ΕΕ L 187 της 13.07.1991, σ. 23
 (3) ΕΕ L 293 της 24.10.1991, σ. 1
 (4) ΕΕ L . . . της σ. . .
 ---pagebreak--- 3 -
 πολυάριθμων επιχειρημάτων που προβλήθηκαν, η έρευνα δεν κατέστη
 δυνατόν να ολοκληρωθεί εντός του χρονικού ορίου που προβλέπεται από
 το άρθρο 7, παράγραφος 9, σημείο α) του κανονισμού (ΕΟΚ) του
 Συμβουλίου αριθ. 2423/88 (που αποκαλείται στο εξής "βασικός
 κανονισμός").
 Γ. ΝΤΑΜΠΙΝΓΚ
 (α) Κανονική α?(α
 (6) Για τη συναγωγή των οριστικών συμπερασμάτων, η κανονική αξία
 υπολογίσθηκε, σε γενικές γραμμές, με βάση την ίδια μέθοδο που είχε τη
 χρησιμοποιηθεί για την συναγωγή των προσωρινών συμπερασμάτων.
 (7) Οπως εξηγείται στα αιτιολογικά σημεία 10 έως 15 του προσωρινού
 κανονισμού, η κανονική αξία για τους κινέζους εξαγωγείς υπολογίσθηκε
 με βάση την κατασκευασμένη αξία στην Ιαπωνία.
 (8) DHS παράγεται σε δύο μόνον χώρες εκτός της Κοινότητας, η


text:
μία από τις
 οποίες είναι η Λαϊκή Δημοκρατία της Κίνας και η άλλη η Ιαπωνία, η
 οποία παρουσιάζει ιδιάζουσα κατάσταση αγοράς. Σύμφωνα με το άρθρο 2,
 παράγραφος 5, του βασικού κανονισμού, η κανονική αξία πρέπει να
 υπολογισθεί κατά τρόπο κατάλληλο και μη στερούμενο λογικής, με βάση
 τις τιμές ή την κατασκευασμένη a^ia σε τρίτη χώρα με οικονομία
 αγοράς, αφού προστεθούν το κόστος παραγωγής και λογικό περιθώριιο
 κέρδους.
 Οπως εξηγείται στα αιτιολογικά σημεία 11 έως 15 του προσωρινού
 κανονισμού, οι τιμές στην Ιαπωνία δεν ήταν συγκρίσιμες κατά τρόπο
 δίκαιο με τις τιμές εξαγωγής των κινέζων εξαγωγέων. Η κανονική αξία
 έπρεπε, ως εκ τούτου, να υπολογισθεί με βάση το ιαπωνικό κόστος
 παραγωγής, με την προσθήκη λογικού περιθωρίου κέρδους. Το αποτέλεσμα
 προσαρμόσθηκε, στη συνέχεια, ώστε να καταστεί λογικό και κατάλληλο,
 αφού ελήφθη υπόψη το γεγονός ότι μία από τις πρώτες ύλες προερχόταν
 από τη Λαϊκή Δημοκρατία της Κίνας και ότι η χρησιμοποίηση της τιμής
 κόστους θα επανεισήγε τις στρεβλώσεις, τις οποίες αποσκοπούσε να
 εξαλείψει το άρθρο 2, παράγραφος 5, του βασικού κανονισμού.
 ---pagebreak--- - 4 -
 Εφόσον η εταιρεία Rhône Poulenc είναι ο μόνος άλλος γνωστός παραγωγός
 διυδροστρεπτομυκίνης στον κόσμο, χρησιμοποιήθηκαν το κόστος, εκτός
 από το κόστος πώλησης, οι δαπάνες, γενικές και διοικητικές δαπάνες,
 και το κέρδος, με αναφορά στη σχετική πρώτη ύλη, όπου αυτή
 χρησιμοποιήθηκε, καθώς δεν υπάρχει διεθνώς καθιερωμένη τιμή αγοράς
 για τη συγκεκριμένη πρώτη ύλη, η οποία θα ήταν δυνατόν να
 χρησιμοποιηθεί ως εναλλακτική λύση. Η κατασκευασμένη αξία για την
 Ιαπωνία προσαρμόσθηκε, συνεπώς, κατά τη διαφορά μεταξύ του κόστους
 παραγωγής της πρώτης ύλης του μόνου γνωστού παραγωγού σε οικονομία
 αγοράς και της τιμής κόστους της κινεζικής πρώτης ύλης για τον ιάπωνα
 παραγωγό διυδροστρεπτομυκίνης.
 (9) Οι κινέζοι εξαγωγείς διαμαρτυρήθηκαν για τη μέθοδο αυτή, προβάλλοντας
 το επιχείρημα ότι η Επιτροπή σύγχισε τις διάφορες μεθόδους
 προσδιορισμού της κανονικής αξίας, όπως θεσπίζονται στο άρθρο 2,
 παράγραφος 5, του βασικού κανονισμού. Η Επιτροπή δεν αποδέχεται αυτό
 το επιχείρημα. Η μέθοδος που χρησιμοποιήθηκε από την Επιτροπή είναι
 πλήρως σύμφωνη με το δεύτερο εδάφιο του άρθρου 2, παράγραφος 5, η
 κανονική τιμή είναι προσαρμοσμένη, όπως εξηγείται πιο πάνω, ώστε να
 καταστεί λογική και κατάλληλη, όπως απαιτείται από το άρθρο 2,
 παράγραφος 5. Έτσι, το γεγονός ότι η εν λόγω προσαρμογή
 πραγματοποιήθηκε με αναφορά στο κόστος πρώτης ύλης στην Κοινότητα,
 δεν σημαίνει ότι η Επιτροπή ανέμειξε τις μεθόδους.
 (10) Οσον αφορά το λογικό περιθώριο κέρδους, υπενθυμίζεται ότι, λόγω της
 δεσπόζουσας θέσης της οποίας χαίρει ο ιάπωνας παραγωγός στην
 εσωτερική του αγορά, το περιθώριο κέρδους που διαπιστώθηκε για τον
 συγκεκριμένο ιάπωνα παραγωγό ήταν ασύνηθες και, ως εκ τούτου, δεν
 θεωρήθηκε κατάλληλο ώστε να περιληφθεί στον υπολογισμό της
 κατασκευασμένης αξίας για τους κινέζους εξαγωγείς. Για τον λόγο
 αυτό, χρησιμοποιήθηκε κατά τον υπολογισμό της κανονικής αξίας
 περιθώριο κέρδους 5%, όπως ζήτησαν οι κινέζοι εξαγωγείς, καθώς τούτο
 θεωρήθηκε λογικό για ώριμο φαρμακευτικό "λευκό" προϊόν (χωρίς
 εμπορική ονομασία), το οποίο χρησιμοποιείται στον γεωργικό τομέα.
 ---pagebreak--- - 5
 Το Συμβούλιο επικυρώνει τις ανωτέρω διαπιστώσεις και συμπεράσματα της
 Επιτροπής, καθώς και εκείνα που εκτίθενται στα αιτιολογικά σημεία 9
 έως 15 του προσωρινού κανονισμού.
 (β) Τ


text:
ι un εΕανωΥΓΚ
 (11) Η τιμή εξαγωγής της DHS που εξάγεται από τους κινέζους παραγωγούς
 υπολογίσθηκε κατά τον τρόπο που εκτίθεται στο αιτιολογικό σημείο 16
 του προσωρινού κανονισμού. Δεν διατυπώθηκαν σχόλια από οποιαδήποτε
 πλευρά στο παρόν στάδιο των ενεργειών. Κατά συνέπεια, το Συμβούλιο
 επικυρώνει τα συμπεράσματα της Επιτροπής.
 (γ) Σύγκριση
 (12) Η σύγκριση μεταξύ κανονικής αξίας και τιμών εξαγωγής πραγματοποιήθηκε
 συναλλαγή προς συναλλαγή, στο επίπεδο "εκ του εργοστασίου" και για
 την ίδια βαθμίδα συναλλαγών. Για να διασφαλιστεί δίκαια σύγκριση, η
 Επιτροπή έλαβε υπόψη, όπου έκρινε σκόπιμο κάτι τέτοιο, τις διαφορές
 στη δυνατότητα σύγκρισης των τιμών, όπως τις διαφορές στα φυσικά
 χαρακτηριστικά και στις δαπάνες πωλήσεως. Οι κινέζοι εξαγωγείς
 ζήτησαν προσαρμογή της κανονικής αξίας σε επίπεδο κατά 9% χαμηλότερο
 και η Επιτροπή συμφώνησε μετά από εξέταση, ότι το αίτημα ήταν
 δικαιολογημένο, λόγω των διαφορετικών χαρακτηριστικών, δηλαδή της
 χαμηλής ισχύος της DHS που παράγεται στην Κίνα.
 (13) Επιπλέον, οι κινέζοι εξαγωγείς ισχυρίσθηκαν ότι οι διαφορές στην
 κατασκευαστική διαδικασία μεταξύ της DHS που παράγεται στην Ιαπωνία
 και εκείνης που παράγεται στη Κίνα δικαιολογούν περαιτέρω προσαρμογή.
 Εντούτοις, δεν παρασχέθηκε ουσιαστική απόδειξη από τους εξαγωγείς,
 όπως προβλέπεται στο άρθρο 2, παράγραφος 9, σημείο β) του βασικού
 κανονισμού. Επομένως, το Συμβούλιο επικυρώνει τη θέση της Επιτροπής.
 (14) Οι κινέζοι εξαγωγείς πρόβαλαν επίσης το επιχείρημα ότι η Επιτροπή
 είχε παραμελήσει άλλους παράγοντες προσαρμογής, όπως διαφορές στην
 τελική χρήση, στην αντίληψη που έχει ο πελάτης και η οποία οφείλεται
 στη χαμηλή ισχύ και τον χρωματισμό της κινεζικής DHS. Οι ανωτέρω
 ---pagebreak--- - 6 -
 διαφορές ελήφθησαν υπόψη κατά την παραχώρηση της προαναφερθείσας
 έκπτωσης 9%, επειδή αποτελούν συνέπειες της χαμηλής ισχύος,
 θεωρείται ότι τα συγκεκριμένα αιτήματα δεν είναι δικαιολογημένα και
 τούτο επικυρώνεται από το Συμβούλιο.
 (δ) ΠεριθώΡΙΟ ντάμπινγκ
 (15) Η τελική εξέταση αποκάλυψε ότι εξαγωγές DHS από κινέζους εξαγωγείς
 αποτέλεσαν αντικείμενο ντάμπινγκ. Το περιθώριο ντάμπινγκ ισούται
 προς τη διαφορά μεταξύ της κανονικής αξίας και των τιμών εξαγωγής. Η
 Επιτροπή έλαβε υπόψη το γεγονός ότι οι κινέζοι εξαγωγείς ελέγχονται
 και εκπροσωπούνται από έναν και μόνο κρατικό οργανισμό, ο οποίος
 είναι, επίσης, σε θέση να επηρεάζει τις τιμές εξαγωγής. Κατά
 συνέπεια, καθορίσθηκε ομοιόμορφο περιθώριο ντάμπινγκ για τους
 συνεργαζόμενους κινέζους εξαγωγείς.
 (16) Οι δύο συνεργαζόμενοι κινέζοι εξαγωγείς ισχυρίσθηκαν, ωστόσο, ότι
 ενεργούσαν ανεξάρτητα και τους παραχωρήθηκε, κατά συνέπεια, το
 δικαίωμα χωριστού υπολογισμού των περιθωρίων ντάμπινγκ. Ως προς
 τούτο το σημείο, η Επιτροπή παρατήρησε ότι οι εν λόγω κινέζοι
 εξαγωγείς εκπροσωπούνταν από ένα και μόνον Εμπορικό Επιμελητήριο, εξ
 ονόματος του οποίου υποβλήθηκαν παρόμοια επιχειρήματα και εκτιμήσεις
 για τους δύο εξαγωγείς, χωρίς ένδειξη διαφοράς στις συνθήκες, εκτός
 από διαφορές στην ισχύ της DHS. Επιπλέον, ο συγκεκριμένοι εξαγωγείς
 δεν ήταν σε θέση να καταδείξουν ότι έχαιραν υψηλού βαθμού
 ανεξαρτησίας, ότι δεν ελέγχονται από το κράτος στην εμπορική
 συμπεριφορά τους, ειδικά στον καθορισμό των τιμών εξαγωγής που
 εφαρμόζουν, και ότι είχαν τη δυνατότητα να μεταφέρουν οποιοδήποτε
 μέρος του κέρδους τους εκτός της Κίνας. Για τους ανωτέρω λόγους, το
 αίτημα των εξαγωγέων, ως προς το σημείο τούτο, πρέπει να απορριφθεί.
 (17) Οσον αφορά άλλους κινέζους εξαγωγείς προς την Κοινότητα, ανάλυση των
 αριθμητικών στοιχείων της Eurostat για τις εισαγωγές


text:
DHS και σύγκριση
 με τους όγκους εξαγωγών που είχαν δηλώσει οι συνεργαζόμενοι κινέζοι
 εξαγωγείς δείχνουν ότι είναι πολύ πιθανόν πως άλλοι κινέζοι παραγωγοί
 εξάγουν προς την Κοινότητα DHS παρόμοιας καθαρότητας με
 ---pagebreak--- - 7 -
 εκείνη των ιαπώνων παραγωγών. Δεν παρασχέθηκε καμία ένδειξη σχετικά
 με τις επιμέρους συνθήκες των εν λόγω εξαγωγέων, για τους οποίους,
 κατά συνέπεια, έπρεπε να υπολογισθεί περιθώριο ντάμπινγκ βάσει των
 διαθέσιμων στοιχείων, όπως προβλέπεται στο άρθρο 7, παράγραφος 7,
 σημείο β) του βασικού κανονισμού. Εφόσον πρέπει να υποτεθεί ότι οι
 εν λόγω μη συνεργαζόμενοι εξαγωγείς εξάγουν DHS υψηλότερης ισχύος,
 δεν είναι δυνατόν να παραχωρηθεί έκπτωση λόγω διαφοράς στο επίπεδο
 ισχύος. Επομένως, θεωρήθηκε λογικό, κατά τον υπολογισμό του
 περιθωρίου ντάμπινγκ για όλους τους άλλους εξαγωγείς από τη Λαϊκή
 Δημοκρατία της Κίνας να μη ληφθούν υπόψη εκπτώσεις που ζητήθηκαν από
 τους συνεργαζόμενους κινέζους εξαγωγείς.
 Με βάση τα ανωτέρω, τα περιθώρια ντάμπινγκ, εκφραζόμενα ως ποσοστό
 επί τοις εκατό των τιμών CIF στα σύνορα της Κοινότητας, διαπιστώθηκε
 ότι είναι :
 για την Long March Pharmaceutical Plant
 και την Shanghai Fourth Pharmaceutical Plant 37,46%
 Για όλους τους άλλους κινέζους εξαγωγείς 50,65%
 Τα ανωτέρω περιθώρια ισοδυναμούν με 14,9 ECU/kg βασικής DHS για την
 Long March Pharmaceutical Plant και την Shanghai Fourth
 Pharmaceutical Plant και με 20,16 ECU/kg για όλους τους άλλους
 κινέζους εξαγωγείς.
 Το Συμβούλιο επικυρώνει τα ανωτέρω συμπεράσματα.
 Ε. ΖΗΜΙΑ
 (18) Η Επιτροπή στα προσωρινά της συμπεράσματα διαπίστωσε ότι η κοινοτική
 βιομηχανία υπέστη σοβαρή ζημία. Ενώ περαιτέρω έρευνα αποκάλυψε ότι η
 χρησιμοποίηση της ικανότητας δεν ήταν τόσο χαμηλή όσο ανέφερε ο
 προσωρινός κανονισμός, αλλά έπεσε από το 100 κατά το 1985 στο 84 κατά
 τη διάρκεια της περιόδου έρευνας, όλοι οι άλλοι ζημιογόνοι παράγοντες?
 παρέμειναν αμετάβλητοι ακόμη και μετά τηη γνωστοποίηση των απόψεων
 των ενδιαφερομένων μερών.
 (19) Με δεδομένα τα ανωτέρω και για τους λόγους που εξηγούνται στα
 αιτιολογικά σημεία 21 έως 26 του προσωρινού κανονισμού, το Συμβούλιο
 επικυρώνει το γεγονός ότι η κοινοτική βιομηχανία υπέστη σοβαρή ζημία.
 ---pagebreak--- - 8 -
 Ζ. ΑΙΤΙΩΔΗΣ ΣΥΝΑΦΕΙΑ ΤΗΣ ΖΗΜΙΑΣ
 (20) Στα αιτιολογικά σημεία 29 έως 34 του προσωρινού κανονισμού, η
 Επιτροπή διαπίστωνε ότι η αύξηση του όγκου των εισαγωγών DHS από τη
 Λαϊκή Δημοκρατία της Κίνας σε χαμηλές τιμές, που είναι μικρότερες από
 τις τιμές της κοινοτικής βιομηχανίας, συνέπεσε με τη μείωση του
 περιθωρίου κέρδους της κοινοτικής βιομηχανίας, τη συρρίκνωση του
 μεριδίου αγοράς και την πτώση των τιμών. Ως προς το σημείο αυτό, οι
 ίδιοι οι κινέζοι εξαγωγείς τόνισαν ότι η αγορά DHS είναι ιδιαίτερα
 ευαίσθητη στις διακυμάνσεις των τιμών. Είναι σαφές, επομένως, ότι οι
 χαμηλότερες τιμές των κινέζων εξαγωγέων αποτέλεσαν σημαντικό
 παράγοντα της ανακατανομής των μεριδίων αγοράς μεταξύ των κινέζων
 εξαγωγέων και της κοινοτικής βιομηχανίας, καθώς επίσης και της πτώσης
 των τιμών και των επακόλουθων απωλειών που υπέστη η κοινοτική
 βιομηχανία.
 (21) Διαπιστώθηκε, επίσης, ότι οι πωλήσεις των ιαπώνων εξαγωγέων είχαν
 μειωθεί σημαντικά και δεν πραγματοποιούνταν σε τιμές χαμηλότερες από
 εκείνες της κοινοτικής βιομηχανίας. Θεωρήθηκε, κατά συνέπεια, ότι οι
 εν λόγω εξαγωγές δεν συνέτειναν στη ζημία που υπέστη η κοινοτική
 βιομηχανία. Οσον αφορά κάθε άλλον παράγοντα που είχε αντίκτυπο στην
 κατάσταση της


text:
κοινοτικής βιομηχανίας, το Συμβούλιο έχει επίγνωση του
 γεγονότος ότι η ζήτηση του συγκεκριμένου προϊόντος συρρικνώθηκε κατά
 τα τελευταία έτη. Ωστόσο, αυτός ο παράγοντας δεν αποδίδεται στη
 ζημία που προκλήθηκε από τους κινέζους εξαγωγείς. Ακόμη, η Επιτροπή
 θεωρεί ότι η μεγάλη αύξηση των εισαγωγών από την Κίνα που αποτελούν
 αντικείμενο ντάμπινγκ σε πολύ χαμηλές τιμές και σε μία συρρικνούμενη
 αγορά απλώς επιδείνωσε το ζημιογόνο αποτέλεσμα της πρακτικής αυτής.
 (22) ΓΓαυτούς τους λόγους και για εκείνους που εξετέθησαν στα αιτιολογικά
 σημεία 29 έως 34 του προσωρινού κανονισμού, το Συμβούλιο επικυρώνει
 τη διαπίστωση ότι οι εισαγωγές από την Κίνα που αποτελούν αντικείμενο
 ντάμπινγκ, εάν εξετασθούν χωριστά, προκάλεσαν σοβαρή ζημία στην
 κοινοτική βιομηχανία.
 ---pagebreak--- - 9
 Η. ΔΑΣΜΟΣ
 (23) Οσον αφορά τον δασμό, η Επιτροπή υπολόγισε εκ νέου το ποσό που
 απαιτείται για την εξάλειψη της ζημίας, χρησιμοποιώντας τη μέθοδο που
 αναλύεται στα αιτιολογικά σημεία 35 και 36 του προσωρινού κανονισμού.
 Δεδομένων των χαμηλών τιμών της κινεζικής DHS στην Κοινότητα και των
 υψηλών απωλειών που υφίσταται η κοινοτική βιομηχανία, η διαφορά
 μεταξύ των συγκεκριμένων κινεζικών τιμών και τιμής η οποία θα
 επέτρεπε στην κοινοτική βιομηχανία την επίτευξη λογικού κέρδους κατά
 τις πωλήσεις βάσει λογικού όγκου πωλήσεων, είναι ακόμη σημαντικά
 υψηλότερη από τα περιθώρια ντάμπινγκ που έχουν υπολογισθεί επί του
 παρόντος. Γι'αυτόν το λόγο, σύμφωνα με το άρθρο 13, παράγραφος 3,
 του βασικού κανονισμού, τα περιθώρια ντάμπινγκ επιβάλλονται ως
 προσωρινός δασμός, καθόσον μόνον αυτά τα δύο ποσά θα ήταν κατάλληλα,
 για να εξαλείψουν τη ζημία που προκαλείται από την πρακτική
 ντάμπινγκ.
 (24) Επιπροσθέτως, η Επιτροπή θεωρεί ότι η διάρθρωση μίας οικονομίας που
 ελέγχεται από το κράτος παρέχει στους κινέζους εξαγωγείς σημαντικό
 περιθώριο χειρισμών, για τη περαιτέρω μείωση των τιμών εξαγωγής που
 εφαρμόζουν. Αυτή η ανησυχία της Επιτροπής επιβεβαιώθηκε με τη
 σημαντική μείωση των τιμών που πραγματοποιήθηκε στις συναλλαγές των
 κινεζικών εξαγωγών. Σε μία τέτοια περίπτωση σταθερό ποσό δασμού ή
 δασμός κατ'αξία δεν εγγυάται από μόνη της την εξάλειψη του ζημιογόνου
 αποτελέσματος της πρακτικής ντάμπινγκ. Κατά συνέπεια, θεωρείται ότι
 πρέπει να καθοριστεί ελάχιστη τιμή, με σκοπό την αποτροπή της
 περαιτέρω ζημιογόνου πρακτικής ντάμπινγκ, μετά την επιβολή των
 οριστικών μέτρων αντί ντάμπινγκ.
 (25) Η Επιτροπή έπρεπε, επίσης, να λάβει υπόψη το γεγονός ότι αύξηση των
 τιμών εξαγωγής των κινέζων εξαγωγέων είναι δυνατόν να προκληθεί και
 από άλλους παράγοντες εκτός από την εξάλειψη του ντάμπινγκ.
 Πράγματι, η παραγωγή DHS είναι διαδικασία που απαιτεί εντατική
 χρησιμοποίηση ενεργείας, ούτως ώστε μεταβολές του κόστους της
 ενεργείας δυνατόν να προκαλέσουν αύξηση του συνολικού κόστους, που θα
 οδηγήσει σε αύξηση της τιμής εξαγωγής. Εντούτοις, η ανωτέρω αύξηση
 δεν θα συνεπαγόταν, κατ'ανάγκη, περιορισμό του ντάμπινγκ εκ μέρους
 των κινέζων εξαγωγέων,
 ---pagebreak--- _ 10 -
 καθώς η κανονική αξία θα αυξανόταν με τη σειρά της κατά αντίστοιχο
 ποσό. Άρα, κρίνεται σκόπιμο, σε μία τέτοια περίπτωση, η μορφή του
 δασμού να είναι εκείνη καθορισμένου ποσού ανά κιλό εισαγόμενης DHS.
 Τα ποσά του ντάμπινγκ είναι 14,9 ECU/kg βασικής DHS για τους
 συνεργαζόμενους οργανισμούς και 20,16 ECU/kg για τους άλλους κινέζους
 εξαγωγείς. Επομένως, δεδομένης της δυνατότητας θέσπισης ενός δασμού
 στην εν λόγω αγορά, είναι απαραίτητο, η επιβολή ελάχιστης


text:
τιμής να
 συνδυάζεται με την επιβολή καθορισμένου ποσού δασμού.
 (26) Μολονότι ο ανωτέρω συνδυασμός δύο μορφών δασμού είναι αναγκαίος για
 την εξασφάλιση της εξάλειψης της ζημίας που προκλήθηκε από το
 ντάμπινγκ και την υποτροπή του, η Επιτροπή είναι έτοιμη να ερευνήσει
 δεόντως αιτήσεις επιστροφής ή επανεξέτασης που θα της υποβάλουν
 εισαγωγείς ή οι κινέζοι εξαγωγείς, σε περίπτωση που η αλλαγή στην
 τιμή οδηγήσει στη μείωση των περιθωρίων ντάμπινγκ ή σε περίπτωση που,
 για οποιονδήποτε άλλο λόγο, η κάθε αλλαγή των περιστάσεων θα θεωρηθεί
 επαρκής δικαιολογία.
 (27) Η κοινοτική βιομηχανία ζήτησε την αναδρομική επιβολή του οριστικού
 δασμού αντί ντάμπινγκ, σύμφωνα με το άρθρο 13, παράγραφος 4, σημείο
 β), εδάφιο ii), του κανονισμού (ΕΟΚ) αριθ. 2423/88. Δεν παρασχέθηκε
 καμία ένδειξη σύμφωνη με τις νομικές απαιτήσεις, όπως έχουν θεσπισθεί
 στη σχετική διάταξη και, ως εκ τούτου, το αίτημα απορρίφθηκε.
 (28) Το Συμβούλιο επικυρώνει τις ανωτέρω απόψεις και τα συμπεράσματα, όπως
 εκτίθενται στα αιτιολογικά σημεία 23 έως 27 του παρόντος κανονισμού.
 θ. ΣΥΜΦΕΡΟΝ ΤΗΣ ΚΟΙΝΟΤΗΤΑΣ
 (29) Δεν υποβλήθηκαν στην Επιτροπή άλλα στοιχεία ή επιχειρήματα σχετικά με
 το κοινοτικό συμφέρον από οποιοδήποτε μέρος. Το Συμβούλιο
 επικυρώνει, κατά συνέπεια, τα συμπεράσματα της Επιτροπής, που
 εξετέθησαν στα αιτιολογικά σημεία 40 έως 46 του προσωρινού
 κανονισμού, σύμφωνα με τα οποία είναι προς το συμφέρον της Κοινότητας
 η εξάλειψη των ζημιογόνων αποτελεσμάτων του ντάμπινγκ των κινέζων
 εξαγωγέων με την εφαρμογή μέτρων αντί ντάμπινγκ και, κατά συνέπεια, η
 πρόληψη της περαιτέρω παρακμής της κοινοτικής βιομηχανίας.
 ---pagebreak--- - 11 -
 I. ΑΝΑΛΗΨΗ ΥΠΟΧΡΕΩΣΗΣ
 (30) Δύο κινέζοι παραγωγοί πρότειναν ανάληψη υποχρέωσης ως προς την τιμή.
 Ωστόσο, το προτεινόμενο επίπεδο τιμής δεν θα εξάλειφε το ντάμπινγκ,
 όπως αυτό έχει προσδιοριστεί, ούτε το ζημιογόνο αποτέλεσμα αυτού,
 όπως προβλέπεται στο άρθρο 10, παράγραφος 2, σημείο β), του βασικού
 κανονισμού. Η Επιτροπή θεώρησε ότι η ανάληψη υποχρέωσης ως προς την
 τιμή δεν ήταν αποδεκτή και πληροφόρησε τους ενδιαφερόμενους εξαγωγείς
 σχετικά με την απόφαση αυτή και τους λόγους που την επέβαλαν.
 Κ. ΕΙΣΠΡΑΞΗ ΤΩΝ ΠΡΟΣΩΡΙΝΩΝ ΔΑΣΜΩΝ
 (31) Κατόπιν των περιθωρίων ντάμπινγκ που υπολογίσθηκαν και λόγω της
 σοβαρότητας της ζημίας που προκλήθηκε στην κοινοτική βιομηχανία, το
 Συμβούλιο θεωρεί αναγκαία την οριστική είσπραξη των ποσών που
 συγκεντρώθηκαν με τους προσωρινούς δασμούς αντί ντάμπινγκ, μέχρι του
 ποσού του οριστικού δασμού αντί ντάμπινγκ που επιβλήθηκε, ο οποίος
 ισοδυναμεί με δασμό κατ'αξία 37,4% επί της καθαρής τιμής "ελεύθερο
 στα σύνορα της Κοινότητας πριν από τον εκτελωνισμό", στις εισαγωγές
 από την Shanghai Fourth Pharmaceutical Plant και την Long March
 Pharmaceutical Plant, Sichuan. Για όλους τους άλλους κινέζους
 εξαγωγείς εφαρμόζεται συντελεστής κατ'αξία 47,6% επί της καθαρής
 τιμής "ελεύθερο στα σύνορα της Κοινότητας πριν από τον εκτελωνισμό"
 ---pagebreak--- - 12 -
 ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
 Άρθρο 1
 Επιβάλλεται οριστικός δασμός αντί ντάμπινγκ στις εισαγωγές
 διυδροστρεπτομυκίνης που υπάγεται στον κωδικό ΣΟ 2941 20 10 καταγωγής
 Λαϊκής Δημοκρατίας της Κίνας.
 Το ποσό του δασμού είναι 20,16 ECU/kg βασικής DHS ή η διαφορά μεταξύ
 της τιμής CIF και των 58,4 ECU/kg βασικής DHS, όποιο από τα δύο ποσά
 είναι υψηλότερο (Πρόσθετος κωδικός Tarie 8604).
 Για την Long March Pharmaceutical Plant, Sichuan και την Shanghai
 Fourth Pharmaceutical Plant (Πρόσθετος


text:
κωδικός Tarie 8603), ο δασμός
 είναι 14,9 ECU/kg βασικής DHS ή η διαφορά μεταξύ της τιμής CIF και
 των 53,16 ECU/kg βασικής DHS, όποιο από τα δύο ποσά είναι υψηλότερο.
 Εφαρμόζονται οι ισχύουσες διατάξεις σχετικά με τους δασμούς.
 Άρθρο 2
 Τα ποσά που έχουν συγκεντρωθεί ή έχουν εξασφαλιστεί με προσωρινό δασμό
 αντί ντάμπινγκ, δυνάμει του κανονισμού (ΕΟΚ) αριθ. 2054/91, εισπράττονται
 οριστικά μέχρι των ποσών που προκύπτουν από την εφαρμογή του οριστικού
 δασμού, όπως αυτός επιβάλλεται με το άρθρο 1, παράγραφος 2. Εντούτοις, η
 έκταση των προσωρινών ποσών που εισπράττονται οριστικά περιορίζεται ως
 εξής:
 για την Long March Pharmaceutical Plant, Sichuan και την Shanghai
 Fourth Pharmaceutical Plant εφαρμόζεται δασμός κατ'αξία 37,4%, με την
 προϋπόθεση ότι θα φθάνει κατ'ανώτατο όριο το ποσό του οριστικού δασμού,
 όπως αυτός επιβάλλεται στο άρθρο 1, παράγραφος 2, για τις εισαγωγές των
 προαναφερθεισών εταιρειών και,
 ---pagebreak--- - 13 -
 για όλους τους άλλους κινέζους εξαγωγείς εφαρμόζεται δασμός κατ'αξία
 47,6%, με την προϋπόθεση ότι θα φθάνει κατ'ανώτατο όριο το ποσό του
 οριστικού δασμού, όπως αυτός επιβάλλεται στο άρθρο 1, παράγραφος 2.
 Άρθρο 3
 0 παρών κανονισμός αρχίζει να ισχύει την επομένη της δημοσίευσης του στην
 Επίσημη Εφημερίδα των Ευρωπαϊκών Κοινοτήτων.
 0 παρών κανονισμός είναι δεσμευτικός ως προς όλα τα μέρη του και ισχύει
 άμεσα σε κάθε κράτος μέλος.
 Βρυξέλλες,
 Για το Συμβούλιο
 0 Πρόεδρος
 ---pagebreak--- -4W- ISSN 0254-1483
 COM(91)538 τελικό
 ΕΓΓΡΑΦΑ
 GR 1102
 Αριΰ. καταλόγον : CB-CO-91-584-GR-C
 ISBN 92-77-78799-6
 Υπηρεσία Επισήμων Εκδόσεων των Ευρωπαϊκών Κοινοτήτων
 L-2985 Luxembourg


text:
 Avis juridique important
 |
 52000PC0898
 Πρόταση κανονισμού του Συμβουλίου σχετικά με το καταστατικό και τη χρηματοδότηση των ευρωπαϊκών πολιτικών κομμάτων /* COM/2000/0898 τελικό - CNS 2001/0011 */
 Επίσημη Εφημερίδα αριθ. 154 E της 29/05/2001 σ. 0283 - 0284
 Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με το καταστατικό και τη χρηματοδότηση των ευρωπαϊκών πολιτικών κομμάτων(υποβλήθηκε από την Επιτροπή)ΑΙΤΙΟΛΟΓΙΚΗ ΕΚΘΕΣΗΤο άρθρο 191 της Συνθήκης ΕΚ ορίζει ότι:« Τα πολιτικά κόμματα σε ευρωπαϊκό επίπεδο αποτελούν σημαντικό παράγοντα για την ολοκλήρωση στα πλαίσια της Ένωσης. Συμβάλλουν στη δημιουργία ευρωπαϊκής συνείδησης και στην έκφραση της πολιτικής βούλησης των πολιτών της Ένωσης.»Έτσι, η Συνθήκη δίδει στα πολιτικά κόμματα ρόλους που συμβάλλουν ουσιαστικά στην ανάπτυξη της ευρωπαϊκής ολοκλήρωσης καθώς και - με τη συμβολή στην έκφραση της πολιτικής βούλησης των πολιτών της Ένωσης - στη δημοκρατική λειτουργία του θεσμικού συστήματος. Είναι προφανές ότι η άσκηση των καθηκόντων αυτών συνεπάγεται ορισμένες δαπάνες λειτουργίας και ανθρώπινων πόρων.Ωστόσο, το παραπάνω άρθρο δεν προβλέπει επιχειρησιακή ρήτρα. Έτσι, η Επιτροπή με την εισήγησή της στη ΔΔ της 13ης Ιουνίου 2000, πρότεινε την προσθήκη επιχειρησιακής ρήτρας στο άρθρο 191 της Συνθήκης, που να καθιστά δυνατή την εφαρμογή του. Επίσης, οι τροποποιήσεις που εγκρίθηκαν από τη Συνθήκη της Νίκαιας υπογραμμίζουν ακόμη περισσότερο το ρόλο και τη σημασία των ευρωπαϊκών πολιτικών κομμάτων ως παραγόντων ολοκλήρωσης στο πλαίσιο της Ένωσης. Επισημαίνουν, επίσης, ότι σε καμία περίπτωση η χρηματοδότηση από τον κοινοτικό προϋπολογισμό δεν μπορεί να χρησιμοποιηθεί άμεσα ή έμμεσα για τη χρηματοδότηση των πολιτικών κομμάτων σε εθνικό επίπεδο.Οι πολιτικές ομάδες του Ευρωπαϊκού Κοινοβουλίου χορηγούν επιδοτήσεις και προσωπικό στα αντίστοιχα κόμματα από τον προϋπολογισμό τους, και επομένως, από τον προϋπολογισμό του Ευρωπαϊκού Κοινοβουλίου. Το Ελεγκτικό Συνέδριο (ειδική έκθεση αριθ. 13/2000, ΕΕ C 181, 28.06.2000) είναι της γνώμης ότι η διαδικασία αυτή είναι παράνομη λόγω ελλείψεως ειδικής νομικής βάσης. Εξάλλου, επίκειται η προσχώρηση νέων κρατών μελών και τα ευρωπαϊκά κόμματα θα παίξουν σημαντικό ρόλο στην προετοιμασία των πολιτών των χωρών αυτών στις ευρωπαϊκές εκλογές και στη συμμετοχή τους στην πολιτική ζωή της Ένωσης.Δεδομένου ότι το άρθρο 191 δεν προβλέπει επιχειρησιακή νομική βάση, πρέπει να θεσπιστεί μια άλλη επιχειρησιακή νομική βάση που να καθιστά δυνατή τη χρέωση των σχετικών δαπανών στο γενικό προϋπολογισμό των Ευρωπαϊκών Κοινοτήτων.Η καταλληλότερη νομική βάση για τη χρέωση των δαπανών αυτών είναι δίχως άλλο το άρθρο 308, σε συνδυασμό με το άρθρο 191. Είναι προφανές ότι η βελτίωση της οργάνωσης των πολιτικών συζητήσεων που επηρεάζουν το εκλογικό αποτέλεσμα, την απόφαση των ψηφοφόρων να συμμετέχουν στις εκλογές, καθώς και τις πολιτικές που πρέπει να ασκηθούν, συμβάλλει στη λειτουργία των κοινοτικών οργάνων στους τομείς που καλύπτονται από τις Συνθήκες, όπως είναι για παράδειγμα οι τέσσερις ελευθερίες που προβλέπει το άρθρο 14, παράγραφος 2 της Συνθήκης. Έτσι, η έκδοση μέτρου στον τομέα αυτό είναι πλήρως αιτιολογημένη.Το μέτρο αυτό πρέπει να σέβεται πλήρως την αρχή της επικουρικότητας και να μην έρχεται σε αντίθεση με τα εθνικά συστήματα χρηματοδότησης των κομμάτων. Ιδιαίτερα, πρέπει να αποτρέπει τη χρηματοδότηση εθνικών κομμάτων - πράγμα το οποίο δεν συμφωνεί με το άρθρο 191 - ή τη χρηματοδότηση των εθνικών ή ευρωπαϊκών εκλογικών εκστρατειών τους.Το


text: πρώτο θέμα που πρέπει να επιλυθεί είναι ο ορισμός του ευρωπαϊκού κόμματος. Αυτό εξαρτάται κυρίως από τους ιδρυτές των κομμάτων οι οποίοι μπορεί να υποστηρίζουν ότι η οργάνωσή τους είναι ευρωπαϊκής κλίμακας, ανεξάρτητα από το μέγεθος του κόμματος ή τη γεωγραφική κατανομή των μελών του. Ωστόσο, πρέπει να υπάρχουν ορισμένα κριτήρια αξιολόγησης. Ένα πολιτικό κόμμα πρέπει να έχει σαφείς ευρωπαϊκούς στόχους, όπως είναι η ευρωπαϊκή ολοκλήρωση, έστω και αν η προσέγγισή του φαίνεται αντίθετη. Κατ'αρχήν, και εφόσον οι ψηφοφόροι τού έχουν δώσει τη δυνατότητα, το κόμμα πρέπει να συστήσει ευρωπαϊκή πολιτική ομάδα, να προβλέψει τη σύσταση ευρωπαϊκής πολιτικής ομάδας ή ακόμη τη συμμετοχή του σε πολιτική ομάδα.Δεύτερον, το κόμμα πρέπει να διαθέτει καταστατικό στο οποίο να προβλέπεται δημοκρατική μέθοδος διορισμού των ηγετών του. Τρίτον, σύμφωνα με το γράμμα και το πνεύμα των Συνθηκών, πρέπει να σέβεται τις αρχές της δημοκρατίας, των θεμελιωδών δικαιωμάτων και του κράτους δικαίου. Ένα κόμμα που διακηρύττει τον περιορισμό των δικαιωμάτων, την αδιαλλαξία ή τη ξενοφοβία, είναι απαράδεκτο να τυγχάνει δημόσιων επιδοτήσεων, ανεξάρτητα από το εάν μάχεται υπέρ ή κατά της ευρωπαϊκής ολοκλήρωσης. Το Ευρωπαϊκό Κοινοβούλιο, κατόπιν αιτήσεως των ενδιαφερόμενων ευρωπαϊκών πολιτικών κομμάτων που πληρούν τους παραπάνω όρους, καταχωρεί τα καταστατικά τους. Σε περίπτωση διαφοράς, το Ευρωπαϊκό Κοινοβούλιο υποβοηθείται από «επιτροπή σοφών» που διορίζεται σε τακτά χρονικά διαστήματα. Φυσικά, το γεγονός αυτό δεν θίγει, σε καμία περίπτωση, τα μέσα άσκησης προσφυγής που προβλέπει το κοινοτικό δίκαιο.Έτσι, η διαδικασία που προβλέπει το άρθρο 1 αντιπροσωπεύει το πρώτο βασικό αλλά μη επαρκές βήμα για τη χρηματοδότηση ενός κόμματος. Ένα κόμμα, για να τύχει χρηματοδότησης, πρέπει πρώτα να καταθέσει το καταστατικό του και στη συνέχεια να πληροί τους ειδικούς συμπληρωματικού όρους που αναφέρονται στο άρθρο 5.Η κοινοτική χρηματοδότηση πρέπει να χορηγείται αποκλειστικά και μόνο στα πολιτικά κόμματα με ικανοποιητική αντιπροσώπευση είτε στο Ευρωπαϊκό Κοινοβούλιο, είτε σε αρκετά κράτη μέλη. Στο πλαίσιο αυτό, η αναφορά των περιφερειακών κοινοβουλίων στο άρθρο 5 πρέπει να ερμηνεύεται σε κάθε κράτος μέλος βάσει των εσωτερικών του συνταγματικών αρχών. Ως προς αυτό, προτείνονται τα εξής κριτήρια: το κόμμα πρέπει είτε να αντιπροσωπεύεται από εκλεγμένα μέλη σε περιφερειακό, εθνικό ή ευρωπαϊκό επίπεδο σε τουλάχιστον πέντε κράτη μέλη ή να έχει λάβει το 5% των ψήφων σε τουλάχιστον πέντε κράτη μέλη της Ευρωπαϊκής Κοινότητας κατά τις προηγούμενες εκλογές το Ευρωπαϊκού Κοινοβουλίου.Έτσι, τα κόμματα γίνονται επιλέξιμα για χρηματοδότηση από τον προϋπολογισμό της Ένωσης σύμφωνα με το άρθρο 191 και, συγχρόνως, σύμφωνα με την αρχή της επικουρικότητας. Η χρηματοδότηση αυτή δεν μπορεί να αντικαταστήσει την αυτόνομη χρηματοδότηση των ευρωπαϊκών κομμάτων η οποία πρέπει να αντιπροσωπεύει τουλάχιστον το 25% του προϋπολογισμού κάθε κόμματος.Η κατανομή μεταξύ των κομμάτων που είναι επιλέξιμα για χρηματοδότηση βασίζεται σε αντικειμενικούς παράγοντες. Κάθε κόμμα δέχεται βασική κατ' αποκοπή χρηματοδότηση στο πλαίσιο του παραπάνω ορίου 75%, στην οποία προστίθεται ένα δεύτερο ποσό που υπολογίζεται βάσει του αριθμού των εκλεγμένων βουλευτών του στο Ευρωπαϊκό Κοινοβούλιο. Οι δύο αυτές πλευρές αντιπροσωπεύουν αντίστοιχα το 15% και το 85% των πιστώσεων.Εξυπακούεται ότι τα οικονομικά ενός πολιτικού κόμματος που τυγχάνει χρηματοδότησης από τον κοινοτικό προϋπολογισμό πρέπει να είναι διαφανή. Έτσι, τα ευρωπαϊκά


text: πολιτικά κόμματα πρέπει να δημοσιεύουν τους λογαριασμούς τους, συμπεριλαμβανομένης κάθε είδους δωρεάς, και να δηλώνουν τις πηγές χρηματοδότησής τους στο Ελεγκτικό Συνέδριο. Προβλέπονται κλασσικές διαδικασίες εκθέσεων, λογιστικής και ελέγχου των λογαριασμών. Η Επιτροπή θα αξιολογήσει τη σκοπιμότητα έκδοσης ειδικών ρυθμίσεων για τον έλεγχο των δαπανών.Προς αποφυγή κάθε άστοχης σύγχυσης των ρόλων, πρέπει να προβλεφθεί μια εξωτερική και ανεξάρτητη υπηρεσία ελέγχου των λογαριασμών των κομμάτων. Οι λεπτομέρειες όσον αφορά το ρόλο του ανεξάρτητου εξωτερικού ελεγκτή θα καθοριστούν σε συνεργασία με το Κοινοβούλιο.Η Επιτροπή θα εκπονήσει έκθεση σχετικά με την εφαρμογή του κανονισμού αυτού το αργότερο εντός δεκαοκτώ μηνών από την έναρξη ισχύος του. Ο κανονισμός αυτός έχει προσωρινό χαρακτήρα και θα λήξει στο τέλος της δεύτερης δημοσιονομικής χρήσης μετά την έναρξη ισχύος του. Η Επιτροπή, σε εύθετο χρόνο και με βάση την προαναφερθείσα έκθεση, θα προτείνει το οριστικό καθεστώς στον τομέα αυτό.2001/0011 (CNS)Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με το καταστατικό και τη χρηματοδότηση των ευρωπαϊκών πολιτικών κομμάτωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής [1],[1] ΕΕ C ..., ..., σ. ....τη γνώμη του Ευρωπαϊκού Κοινοβουλίου [2],[2] ΕΕ C ..., ..., σ. ....Εκτιμώντας ότι:(1) Το άρθρο 191 της Συνθήκης ΕΚ αναγνωρίζει τη σημασία των πολιτικών κομμάτων σε ευρωπαϊκό επίπεδο για την ολοκλήρωση στα πλαίσια της Ένωσης, την ανάπτυξη της ευρωπαϊκής συνείδησης και την έκφραση της πολιτικής βούλησης των πολιτών.(2) Πρέπει να προβλεφθεί η θέσπιση καταστατικού των ευρωπαϊκών πολιτικών κομμάτων και να εξασφαλισθεί ότι σέβονται τα θεμελιώδη δικαιώματα καθώς και τις δημοκρατικές αρχές και το κράτος δικαίου σύμφωνα με τις διατάξεις της συνθήκης, και ότι διαθέτουν δικά τους όργανα.(3) Πρέπει να προβλεφθεί η χρηματοδότηση των ευρωπαϊκών πολιτικών κομμάτων ώστε να καλύπτεται μέρος των δαπανών λειτουργίας τους, καθώς και των δαπανών προώθησης της δημοκρατίας στις υποψήφιες προς ένταξη χώρες.(4) Οι προϋποθέσεις του παρόντος κανονισμού πρέπει να εφαρμόζονται στην ίδια βάση για τη χρηματοδότηση όλων των ευρωπαϊκών κομμάτων λαμβανομένης υπόψη της πραγματικής εκπροσώπησής τους στο Ευρωπαϊκό Κοινοβούλιο.(5) Σύμφωνα με την αρχή της επικουρικότητας, πρέπει να χορηγείται χρηματοδότηση αποκλειστικά και μόνο στα κόμματα με ικανοποιητική αντιπροσώπευση σε ευρωπαϊκό επίπεδο, ώστε να αποφεύγεται η χρηματοδότηση αποκλειστικά και μόνο εθνικών κομμάτων ή κομμάτων η χρηματοδότηση των οποίων απορρίφθηκε σε εθνικό επίπεδο λόγω μη σεβασμού των δημοκρατικών αρχών.Η χρηματοδότηση αυτή δεν μπορεί να αντικαταστήσει την αυτόνομη χρηματοδότηση των κομμάτων. (6) Πρέπει να προσδιοριστεί η φύση των δαπανών που μπορεί να αποτελέσουν αντικείμενο χρηματοδότησης βάσει του παρόντος κανονισμού.(7) Οι πιστώσεις που διατίθενται για τη χρηματοδότηση των κομμάτων πρέπει να καθορίζονται με βάση την ετήσια διαδικασία του προϋπολογισμού.(8) Η εφαρμογή των μέτρων που προβλέπονται στον παρόντα κανονισμό μπορεί να συμβάλει στην υλοποίηση των στόχων της Ένωσης. Η συνθήκη δεν προβλέπει για την έκδοση του παρόντος κανονισμού άλλες εξουσίες δράσης εκτός εκείνων που αναφέρονται στο άρθρο 308.(9) Η ισχύς του παρόντος κανονισμού πρέπει να λήξει στο τέλος της δεύτερης δημοσιονομικής χρήσης που ακολουθεί την έναρξη ισχύος του.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟΆρθρο 1 ΚαταστατικόΚάθε ευρωπαϊκό πολιτικό κόμμα ή ένωση τέτοιων κομμάτων μπορεί να καταθέσει καταστατικό ευρωπαϊκού πολιτικού κόμματος (εφεξής : το


text: καταστατικό) στο Ευρωπαϊκό Κοινοβούλιο υπό τις ακόλουθες προϋποθέσεις :α) ότι είναι εγκατεστημένο στην Ευρωπαϊκή Ένωση,β) ότι έχει συστήσει πολιτική ομάδα στο πλαίσιο του Ευρωπαϊκού Κοινοβουλίου ή έχει την πρόθεση να συστήσει τέτοια ομάδα ή να συμμετάσχει σε ήδη υφιστάμενη ομάδα,γ) ότι, με βάση το πρόγραμμά του και τις δραστηριότητές του, τηρεί τις θεμελιώδεις αρχές, που καταγράφονται στη συνθήκη για την Ευρωπαϊκή Ένωση, όσον αφορά τη δημοκρατία, το σεβασμό των θεμελιωδών δικαιωμάτων και το κράτος δικαίου.Το καταστατικό ορίζει, κυρίως, τους οργανισμούς που είναι αρμόδιοι για την πολιτική και δημοσιονομική διαχείριση του κόμματος.Άρθρο 2 Έλεγχος από ανεξάρτητη επιτροπή εξεχουσών προσωπικοτήτωνΤο Ευρωπαϊκό Κοινοβούλιο αποφαίνεται επί όλων των αμφισβητήσεων όσον αφορά την τήρηση των προϋποθέσεων που αναφέρονται στο άρθρο 1 σύμφωνα με τη γνώμη «ανεξάρτητης επιτροπής εξεχουσών προσωπικοτήτων» η οποία διορίζεται ανά πενταετία κατόπιν κοινής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής.Άρθρο 3 ΧρηματοδότησηΧρηματοδότηση από το γενικό προϋπολογισμό των Ευρωπαϊκών Κοινοτήτων μπορεί να χορηγείται στα ευρωπαϊκά πολιτικά κόμματα που έχουν καταθέσει το καταστατικό τους και πληρούν έναν από τους ακόλουθους όρους :α) ότι το κόμμα ή οι εθνικές συνιστώσες του έχουν εκλεγμένους αντιπροσώπους στο Ευρωπαϊκό Κοινοβούλιο ή στα εθνικά Κοινοβούλια ή στα περιφερειακά Κοινοβούλια τουλάχιστον σε πέντε κράτη μέλη, ή β) ότι έχουν συγκεντρώσει τουλάχιστον πέντε τοις εκατό των ψήφων στις τελευταίες ευρωπαϊκές εκλογές τουλάχιστον σε πέντε κράτη μέλη.Τα κόμματα που πληρούν τους όρους αυτούς υποχρεούνται να δημοσιεύουν κάθε χρόνο τον προϋπολογισμό και τους λογαριασμούς τους.Άρθρο 4 Φύση των δαπανών1. Οι χρηματοδοτήσεις που χορηγούνται δυνάμει του παρόντος κανονισμού μπορούν να αφορούν μόνον τις δαπάνες που αποσκοπούν στην υλοποίηση ενός από τους στόχους που προβλέπει το καταστατικό του οικείου ευρωπαϊκού πολιτικού κόμματος.Οι δαπάνες μπορούν να καλύπτουν, κυρίως, τα διοικητικά έξοδα, τα έξοδα που συνδέονται με την τεχνική υποστήριξη, τις συνεδριάσεις, τις μελέτες, την ενημέρωση και τις δημοσιεύσεις που έχουν άμεση σχέση με τους στόχους που προβλέπει το καταστατικό.2. Η εκτίμηση των κινητών και ακινήτων αγαθών καθώς και η απόσβεσή τους πρέπει να είναι σύμφωνη με τον κανονισμό (ΕΚ) αρ. 2909/2000 της Επιτροπής [3].[3] ΕΕ L 336, 30.12.2000, σ. 75 Άρθρο 5Εκτέλεση και έλεγχοςΟι πιστώσεις για τη χρηματοδότηση των κομμάτων καθορίζονται με βάση τη δημοσιονομική διαδικασία και εκτελούνται σύμφωνα με τις διατάξεις του Δημοσιονομικού Κανονισμού που εφαρμόζεται στον προϋπολογισμό των Ευρωπαϊκών Κοινοτήτων. Ο έλεγχος των χρηματοδοτήσεων που χορηγούνται στο πλαίσιο του παρόντος κανονισμού ασκείται σύμφωνα με τις διατάξεις του δημοσιονομικού κανονισμού και τις λεπτομέρειες εφαρμογής του.Εξάλλου, ο έλεγχος ασκείται βάσει ετήσιας πιστοποίησης από υπηρεσία εξωτερικών και ανεξάρτητων ελεγκτών. Η πιστοποίηση αυτή διαβιβάζεται στο Ευρωπαϊκό Κοινοβούλιο και το Ελεγκτικό Συνέδριο. Οι οικείες υπηρεσίες μπορούν να ασκούν κάθε αποστολή επιτόπιου ελέγχου που θεωρούν απαραίτητη προκειμένου να διαπιστώσουν τη νομιμότητα και την κανονικότητα χρησιμοποίησης των χορηγούμενων χρηματοδοτήσεων. Κατά την εκπλήρωση των καθηκόντων τους, μπορούν να λαμβάνουν γνώση κάθε δικαιολογητικού στοιχείου, λογιστικού εγγράφου ή άλλου στοιχείου που κρίνουν χρήσιμο για την εκτέλεση της αποστολής ελέγχου που έχουν αναλάβει καθώς και να ζητούν κάθε πληροφορία που θεωρούν απαραίτητη για την εκτέλεση της αποστολής του ελέγχου.Κάθε έγγραφο ή πληροφορία που απαιτείται για την εκτέλεση της αποστολής του Ελεγκτικού Συνεδρίου


text: τού κοινοποιείται, κατόπιν αιτήσεώς του, από τα πολιτικά κόμματα που δικαιούνται χρηματοδότησης σε βάρος του προϋπολογισμού.Άρθρο 6 ΚατανομήΚατ'εφαρμογή των άρθρων 1 και 3, η ετήσια χρηματοδότηση κατανέμεται ως εξής:α) το 15% του ετήσιου ποσού κατανέμεται ισομερώς μεταξύ των κομμάτων που πληρούν τους όρους και που υποβάλλουν κατάλληλα αιτιολογημένη αίτηση,β) το 85% κατανέμεται μεταξύ των ευρωπαϊκών κομμάτων που έχουν εκλεγμένους αντιπροσώπους στο Ευρωπαϊκό Κοινοβούλιο, κατ'αναλογία προς τον αριθμό των εκλεγμένων μελών.Οι χρηματοδοτήσεις που προέρχονται από τον γενικό προϋπολογισμό των Ευρωπαϊκών Κοινοτήτων, συμπεριλαμβανομένων των χρηματοδοτήσεων που προβλέπει ο παρών κανονισμός, μπορούν να χορηγούνται σε ένα ευρωπαϊκό πολιτικό κόμμα μόνο εάν αυτό είναι σε θέση να αποδείξει ότι τουλάχιστον το 25% του προϋπολογισμού του προέρχεται από άλλη πηγή εκτός από τον γενικό προϋπολογισμό των Ευρωπαϊκών Κοινοτήτων.Άρθρο 7ΈκθεσηΗ Επιτροπή υποβάλλει εντός δεκαοκτώ μηνών από την έναρξη ισχύος του παρόντος κανονισμού έκθεση στο Ευρωπαϊκό Κοινοβούλιο και το Συμβούλιο. Άρθρο 8 ́Εναρξη ισχύος και λήξηΟ παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εκπνέει στο τέλος της δεύτερης δημοσιονομικής χρήσης που ακολουθεί την έναρξη ισχύος του.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, Για το Συμβούλιο Ο Πρόεδρος ΔΗΜΟΣΙΟΝΟΜΙΚΟ ΔΕΛΤΙΟ1. Τίτλος της ενεργειαςΧρηματοδότηση των ευρωπαϊκών πολιτικών κομμάτων2. Κονδύλιο(α) του προϋπολογισμούB3-500 ή άλλο κονδύλιο που θα δημιουργήσει η αρμόδια για τον προϋπολογισμό αρχή3. Νομική βάσηΆρθρο 308 της ΣυνθήκηςΚανονισμός του Συμβουλίου σχετικά με το καταστατικό και τη χρηματοδότηση των ευρωπαϊκών πολιτικών κομμάτων4. Περιγραφή τησ ενεργειας4.1 Γενικός στόχοςΠρόβλεψη μερικής χρηματοδότησης των ευρωπαϊκών πολιτικών κομμάτων προκειμένου να είναι σε θέση να διαδραματίζουν το ρόλο που έχουν αναλάβει βάσει του άρθρου 191 της Συνθήκης.4.2 Προβλεπόμενη περίοδος της ενέργειας και ρυθμίσεις για την παράτασή τηςΑόριστη. Ετήσιος καθορισμός των πιστώσεων.5. Κατάταξη των δαπανών /εσοδων5.1 Μη υποχρεωτικές δαπάνες5.2 Διαχωριζόμενες πιστώσεις5.3 Είδος εσόδων6. Είδος δαπάνης ή εσοδου- Χορήγηση επιδότησης στα ευρωπαϊκά πολιτικά κόμματα που πληρούν τους όρους που προβλέπει ο κανονισμός του Συμβουλίου σχετικά με το καταστατικό και τη χρηματοδότηση των ευρωπαϊκών πολιτικών κομμάτων, υπό την προϋπόθεση ότι η επιδότηση αυτή δεν μπορεί να υπερβεί το 75% του συνολικού ετήσιου προϋπολογισμού κάθε ευρωπαϊκού πολιτικού κόμματος.7. Δημοσιονομικές επιπτώσεις7.1 Τρόπος υπολογισμού του συνολικού κόστους της ενέργειας (σχέση μεταξύ μεμονωμένων και συνολικών δαπανών)7 εκατ. ευρώ. Το ποσό αυτό είναι μια εκτίμηση του ανώτατου ποσού που μπορούν να λάβουν τα πέντε ευρωπαϊκά κόμματα, αφού ληφθούν υπόψη οι ίδιοι πόροι που διαθέτουν και η υποχρέωση τήρησης των διατάξεων του άρθρου 6 του κανονισμού σχετικά με τη χρηματοδότηση των ευρωπαϊκών πολιτικών κομμάτων, το οποίο ορίζει ότι η κοινοτική χρηματοδότηση δεν μπορεί να υπερβεί το 75% του ετήσιου συνολικού προϋπολογισμού κανενός κόμματος.7.2 Κατανομή των δαπανώνΧορηγούνται επιδοτήσεις σε καθένα από τα πέντε υφιστάμενα ευρωπαϊκά πολιτικά κόμματα. Η επιδότηση που θα λαμβάνει κάθε κόμμα δεν μπορεί να υπερβεί το 75% του συνολικού προϋπολογισμού του. Η επιδότηση αυτή υποδιαιρείται σε δύο μέρη:(i) όλα τα κόμματα που πληρούν τους όρους του προαναφερθέντος κανονισμού, λαμβάνουν ισόποσο μερίδιο του 15% του συνολικού προϋπολογισμού, (ii) τα κόμματα που αντιπροσωπεύονται στο Ευρωπαϊκό Κοινοβούλιο δέχονται επίσης κονδύλια βάσει του αριθμού των βουλευτών


text: τους. Το ποσό χρηματοδότησης κάθε κόμματος υπολογίζεται βάσει του εξής τύπου:>ΑΝΑΦΟΡΑ ΣΕ ΓΡΑΦΗΚΟ>7.3 Λειτουργικές δαπάνες μελετών, εμπειρογνωμόνων κλπ. που περιλαμβάνονται στο μέρος Β του προϋπολογισμού Δεν ισχύει.7.4 Χρονοδιάγραμμα πιστώσεων ανάληψης υποχρεώσεων / πληρωμώνσε εκατ. ευρώ>ΘΕΣΗ ΠIΝΑΚΑ>8. Προβλεπόμενα μετρα για την καταπολεμηση της απατης- Ο παρών κανονισμός προβλέπει ότι τα ευρωπαϊκά πολιτικά κόμματα πρέπει να τηρούν τις διατάξεις του Δημοσιονομικού Κανονισμού, να δημοσιεύουν τους λογαριασμούς τους και να τους υποβάλλουν στην Επιτροπή και το Ελεγκτικό Συνέδριο.9. Στοιχεία αναλυσης κοστους-αποτελεσματικότητας9.1 Ειδικοί και ποσοτικοποιημένοι στόχοι. Πρόσωπα στα οποία απευθύνεται η ενέργεια9.2 Αιτιολόγηση της εvέργειας- Η ενέργεια έχει ουσιαστική σημασία, γιατί δίνει τη δυνατότητα στα ευρωπαϊκά πολιτικά κόμματα να παίξουν το ρόλο που τους έχει ανατεθεί δυνάμει του άρθρου 191, με αποτελεσματικότητα και διαφάνεια.9.3 Παρακoλoύθηση και αξιoλόγηση της ενέργειας- Κατά την ετήσια δημοσιονομική διαδικασία, η Επιτροπή θα εξετάζει διαρκώς την ενέργεια αυτή. Η συνέχιση ή η ανανέωσή της θα κρίνεται με βάση την αξιολόγηση των επιτευχθέντων αποτελεσμάτων.10. Διοικητικές δαπάνες (Μέρος Α του τμηματος III του γενικού προϋπολογισμού)Το μέρος αυτό του δημοσιονομικού δελτίου πρέπει να σταλεί στη ΓΔ Προσωπικού και Διοίκησης. Στη συνέχεια, η ΓΔ Προσωπικού και Διοίκησης το διαβιβάζει στη ΓΔ Προϋπολογισμού μαζί με τη σχετική γνωμοδότηση.Το ύψος των διοικητικών πόρων που θα αποδεσμευτεί, εξαρτάται από την ετήσια απόφαση της Επιτροπής για τη χορήγηση πόρων, βάσει του αριθμού των θέσεων και των συμπληρωματικών πόρων που θα εγκρίνει η αρμόδια για τον προϋπολογισμό αρχή.- Οι ανάγκες όσον αφορά τους ανθρώπινους και διοικητικούς πόρους καλύπτονται εντός των ορίων της επιδότησης που χορηγείται στην υπηρεσία διαχείρισης.- Προσωπικό διορισμένο στο τμήμα διαχείρισης.10.1 Επιπτώσεις στον αριθμό των θέσεων απασχόλησης>ΘΕΣΗ ΠIΝΑΚΑ>Εάν απαιτούνται συμπληρωματικοί πόροι, αναφέρετε το ρυθμό με τον οποίο πρέπει να διατεθούν.10.2 Συνολικές δημοσιονομικές επιπτώσεις των συμπληρωματικών ανθρώπινων πόρων ευρώ>ΘΕΣΗ ΠIΝΑΚΑ>Τα ποσά αυτά πρέπει να αντιπροσωπεύουν το συνολικό κόστος των συμπληρωματικών θέσεων απασχόλησης για όλη τη διάρκεια της ενέργειας, εάν είναι προσδιορισμένης διάρκειας, ή για 12 μήνες εάν είναι αορίστου διάρκειας.10.3 Αύξηση άλλων δαπανών λειτουργίας που προκύπτουν από την ενέργειαευρώ>ΘΕΣΗ ΠIΝΑΚΑ>Τα ποσά αυτά πρέπει να αντιπροσωπεύουν το συνολικό κόστος των συμπληρωματικών θέσεων απασχόλησης για όλη τη διάρκεια της ενέργειας, εάν είναι προσδιορισμένης διάρκειας, ή για 12 μήνες εάν είναι αορίστου διάρκειας.


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 1.12.2017
 COM(2017) 722 final
 2017/0318(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 για την υπογραφή και την προσωρινή εφαρμογή, εξ ονόματος της Ευρωπαϊκής Ένωσης και των κρατών μελών της, τρίτου Πρόσθετου Πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΑΙΤΙΟΛΟΓΙΚΗ ΕΚΘΕΣΗ
 1.ΠΛΑΙΣΙΟ ΤΗΣ ΠΡΟΤΑΣΗΣ
 •Αιτιολόγηση και στόχοι της πρότασης
 Η συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου (η «Συνολική Συμφωνία»), υπεγράφη στις 8 Δεκεμβρίου 1997 και τέθηκε σε ισχύ την 1η Οκτωβρίου 2000.
 Η συνημμένη πρόταση αποτελεί τη νομική πράξη για την υπογραφή και την προσωρινή εφαρμογή τρίτου Πρόσθετου Πρωτοκόλλου της Συνολικής Συμφωνίας («το πρωτόκολλο»), ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση.
 Σύμφωνα με το άρθρο 6 παράγραφος 2 της Πράξης Προσχώρησης της Δημοκρατίας της Κροατίας, η Κροατία ανέλαβε την υποχρέωση να προσχωρήσει στις ισχύουσες συμφωνίες που έχουν συναφθεί ή υπογραφεί από τα κράτη μέλη και την Ευρωπαϊκή Ένωση με τρίτες χώρες. Εκτός εάν προβλέπεται άλλως σε συγκεκριμένες συμφωνίες, η Κροατία προσχωρεί σε αυτές τις ισχύουσες συμφωνίες με πρωτόκολλα που συνάπτονται από το Συμβούλιο, το οποίο αποφασίζει ομόφωνα εξ ονόματος των κρατών μελών, και από τις ενδιαφερόμενες τρίτες χώρες.
 Στις 14 Σεπτεμβρίου 2012
 1
 , το Συμβούλιο εξουσιοδότησε την Επιτροπή να αρχίσει διαπραγματεύσεις με τις ενδιαφερόμενες τρίτες χώρες με σκοπό τη σύναψη των σχετικών πρωτοκόλλων. Οι διαπραγματεύσεις με το Μεξικό ολοκληρώθηκαν με επιτυχία.
 Το προτεινόμενο πρωτόκολλο περιλαμβάνει τη Δημοκρατία της Κροατίας ως συμβαλλόμενο μέρος στη Συνολική Συμφωνία ΕΕ-Μεξικού. Τα κείμενα της Συνολικής Συμφωνίας και της Τελικής Πράξης στην κροατική γλώσσα θα καταστούν αυθεντικά υπό τους ίδιους όρους με εκείνους που ισχύουν για άλλες γλωσσικές αποδόσεις της συμφωνίας.
 Η Επιτροπή θεωρεί ότι τα αποτελέσματα των διαπραγματεύσεων είναι ικανοποιητικά και συνιστά στο Συμβούλιο να εκδώσει τη συνημμένη απόφαση του Συμβουλίου.
 2017/0318 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 για την υπογραφή και την προσωρινή εφαρμογή, εξ ονόματος της Ευρωπαϊκής Ένωσης
 και των κρατών μελών της, τρίτου Πρόσθετου Πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 91, 100 παράγραφος 2, 207 και 211, σε συνδυασμό με το άρθρο 218 παράγραφος 5,
 Έχοντας υπόψη την Πράξη Προσχώρησης της Δημοκρατίας της Κροατίας στην Ευρωπαϊκή Ένωση, και ιδίως το άρθρο 6 παράγραφος 2,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Η συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των


text:
Ηνωμένων Πολιτειών του Μεξικού, αφετέρου (η «Συνολική Συμφωνία»), υπεγράφη στις 8 Δεκεμβρίου 1997 και τέθηκε σε ισχύ την 1η Οκτωβρίου 2000.
 (2)Σύμφωνα με το άρθρο 6 παράγραφος 2 της Πράξης Προσχώρησης της Δημοκρατίας της Κροατίας, η Κροατία ανέλαβε την υποχρέωση να προσχωρήσει στις ισχύουσες συμφωνίες που έχουν συναφθεί ή υπογραφεί από τα κράτη μέλη και την Ευρωπαϊκή Ένωση με τρίτες χώρες. Εκτός εάν προβλέπεται άλλως σε συγκεκριμένες συμφωνίες, η Δημοκρατία της Κροατίας προσχωρεί σε αυτές τις ισχύουσες συμφωνίες με πρωτόκολλα που συνάπτονται από το Συμβούλιο, το οποίο αποφασίζει ομόφωνα εξ ονόματος των κρατών μελών, και από τις ενδιαφερόμενες τρίτες χώρες.
 (3)Στις 14 Σεπτεμβρίου 2012, το Συμβούλιο εξουσιοδότησε την Επιτροπή να αρχίσει διαπραγματεύσεις με τις ενδιαφερόμενες τρίτες χώρες με σκοπό τη σύναψη των σχετικών πρωτοκόλλων.
 (4)Οι διαπραγματεύσεις με τις Ηνωμένες Πολιτείες του Μεξικού προκειμένου να συμφωνηθεί τρίτο Πρωτόκολλο στη Συνολική Συμφωνία για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση, έχουν ολοκληρωθεί με επιτυχία.
 (5)Το κείμενο του τρίτου Πρόσθετου Πρωτοκόλλου προβλέπει την προσωρινή εφαρμογή του πριν από την έναρξη ισχύος του,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Εγκρίνεται η υπογραφή, εξ ονόματος της Ένωσης και των κρατών μελών της, του τρίτου Πρόσθετου Πρωτοκόλλου στη Συνολική Συμφωνία, με την επιφύλαξη της σύναψής του.
 Το κείμενο του πρωτοκόλλου επισυνάπτεται στην παρούσα απόφαση.
 Άρθρο 2
 Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ένωσης και των κρατών μελών της.
 Άρθρο 3
 Εν αναμονή της έναρξης ισχύος του, το τρίτο Πρόσθετο Πρωτόκολλο εφαρμόζεται προσωρινά σύμφωνα με το άρθρο 5 παράγραφος 3 αυτού.
 Άρθρο 4
 Ο πρόεδρος του Συμβουλίου εξουσιοδοτείται να ορίσει το/τα πρόσωπο/-α που είναι αρμόδιο/-α να προβεί/-ούν στην κοινοποίηση η οποία προβλέπεται στο άρθρο 5 παράγραφος 3 του τρίτου Πρόσθετου Πρωτοκόλλου.
 Άρθρο 5
 Η παρούσα απόφαση αρχίζει να ισχύει την ημερομηνία της έκδοσής της.
 Βρυξέλλες,
 Για το Συμβούλιο
 Ο Πρόεδρος
 (1)
 Απόφαση του Συμβουλίου με την οποία επιτρέπεται η έναρξη διαπραγματεύσεων για την προσαρμογή των συμφωνιών που έχουν υπογραφεί ή συναφθεί μεταξύ, αφενός, της Ευρωπαϊκής Ένωσης ή της Ευρωπαϊκής Ένωσης και των κρατών μελών της και, αφετέρου, μίας ή περισσότερων τρίτων χωρών ή διεθνών οργανισμών, ενόψει της προσχώρησης της Δημοκρατίας της Κροατίας στην Ευρωπαϊκή Ένωση (έγγραφο του Συμβουλίου 13351/12 LIMITED).
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 1.12.2017
 COM(2017) 722 final
 ΠΑΡΑΡΤΗΜΑ
 στην
 Πρόταση απόφασης του Συμβουλίου
 για την υπογραφή και την προσωρινή εφαρμογή, εξ ονόματος της Ευρωπαϊκής Ένωσης και των κρατών μελών της, τρίτου Πρόσθετου Πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΠΑΡΑΡΤΗΜΑ
 ΤΡΙΤΟ ΠΡΟΣΘΕΤΟ ΠΡΩΤΟΚΟΛΛΟ
 ΣΤΗ ΣΥΜΦΩΝΙΑ ΓΙΑ ΤΗΝ ΟΙΚΟΝΟΜΙΚΗ ΕΤΑΙΡΙΚΗ ΣΧΕΣΗ,
 ΤΟΝ ΠΟΛΙΤΙΚΟ ΣΥΝΤΟΝΙΣΜΟ ΚΑΙ ΤΗ ΣΥΝΕΡΓΑΣΙΑ
 ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΚΡΑΤΩΝ ΜΕΛΩΝ ΤΗΣ,
 ΑΦΕΝΟΣ,
 ΚΑΙ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΟΥ ΜΕΞΙΚΟΥ,
 ΑΦΕΤΕΡΟΥ,
 ΓΙΑ ΝΑ ΛΗΦΘΕΙ ΥΠΟΨΗ Η ΠΡΟΣΧΩΡΗΣΗ
 ΤΗΣ ΔΗΜΟΚΡΑΤΙΑΣ ΤΗΣ ΚΡΟΑΤΙΑΣ ΣΤΗΝ ΕΥΡΩΠΑΪΚΗ ΕΝΩΣΗ
 ΤΟ ΒΑΣΙΛΕΙΟ